open-index/open-wikipedia-markdown huggingface dataset:
దర్శకుడు (సినిమా)

**దర్శకుడు** 2017, ఆగస్టు 4న విడుదలైన తెలుగు చలనచిత్రం. జక్కా హరిప్రసాద్ దర్శకత్వం వహించిన ఈ చిత్రంలో అశోక్ బండ్రెడ్డి, నోయల్ సీన్, ఈషా రెబ్బ, పూజిత పొన్నాడ తదితరులు నటించగా, సాయి కార్తీక్ సంగీతం అందించాడు.

## కథా నేపథ్యం
చిన్న‌ప్ప‌ట్నుంచి ద‌ర్శ‌కుడు కావాల‌న్న కోరికతో ఉన్న మ‌హేష్‌ (అశోక్‌)ని తండ్రి ఆనంద్‌రావు కూడా ప్రోత్సాహిస్తాడు. రెండెళ్ళపాటు అసిస్టెంట్ డైరెక్ట‌ర్‌గా ప‌నిచేసి, ద‌ర్శ‌కత్వం చేయడంకోసం క‌థ‌ను సిద్ధం చేసుకుంటాడు. హీరో, నిర్మాత‌కు క‌థ వినిపించగా, సినిమాలో ల‌వ్ ట్రాక్ బాలేదంటూ నిర్మాత చెప్తాడు. ల‌వ్ ట్రాక్ మార్చ‌డంకోసం ప‌దిహేను రోజులు గ‌డువు తీసుకొని మ‌హేష్ త‌న ఊరెళ్తాడు. తిరుగు ప్ర‌యాణంలో ఫ్యాష‌న్ డిజైన‌ర్‌ న‌మ్ర‌త‌ (ఈషా రెబ్బా) ప‌రిచ‌యం అవుతుంది. మంచినీళ్ళ కోసం రైలు దిగిన న‌మ్ర‌తకు రైలు మిస్ అవుతుంది. న‌మ్ర‌త కోసం వెళ్ళిన మ‌హేష్ అనుకోకుండా ఆప‌ద‌లో ప‌డిన నమ్రతను ర‌క్షిస్తాడు. అలా ఇద్దరి మధ్యన ప్రేమ పుడుతుంది. ఆ సంఘ‌ట‌న‌ల‌తో త‌న సినిమాలో ల‌వ్ ట్రాక్‌ను రాసుకుంటాడు. త‌న ప‌ర్స‌న‌ల్ ఫీలింగ్స్‌ను సినిమాగా రాసినందుకు న‌మ్ర‌త‌, మ‌హేష్‌ని తిడుతుంది. మహేష్ సినిమా తీశాడా? చివ‌ర‌కు మ‌హేష్‌, న‌మ్ర‌త‌లు ఒక‌ట‌య్యారా? అనేది మిగతా కథ.

## నటవర్గం
* అశోక్ బండ్రెడ్డి (మహేష్)
* నోయల్ సీన్ (రాకేష్)
* ఈషా రెబ్బ (నమ్రత)
* పూజిత పొన్నాడ  (శైలు)
* కేదార్ శంకర్ (నిర్మాత)
* వైభ‌వ్‌
* జెమిని సురేష్

## సాంకేతికవర్గం
* రచన, దర్శకత్వం: జక్కా హరిప్రసాద్
* నిర్మాత: బి.ఎన్.సి.ఎస్.పి. విజయ కుమార్, థామస్ రెడ్డి ఆడూరి, రవిచంద్ర సత్తి
* సంగీతం: సాయి కార్తీక్
* ఛాయాగ్రహణం: ప్రవీణ్ అనుమోలు
* కూర్పు: నవీన్ నూలి
* నిర్మాణ సంస్థ: సుకుమార్ రైటింగ్స్

## పాటలు
ఈ చిత్రానికి సాయి కార్తీక్ సంగీతం అందించగా, ఆదిత్యా మ్యూజిక్ ద్వారా పాటలు విడుదలయ్యాయి.

## ఇతర వివరాలు
# ఈ చిత్ర మొదటి టికెటును సినీనటుడు చిరంజీవి కొని, తొలి ప్రేక్షకుడిగా సినిమా చూశాడు.

## మూలాలు

## ఇతర లంకెలు
* 

వర్గం:2017 తెలుగు సినిమాలు
వర్గం:తెలుగు ప్రేమకథా సినిమాలు
అగ్నిపూలు (ధారావాహిక)

**అగ్నిపూలు** జెమినీ టీవీలో ప్రసారమైన ధారావాహిక. నాన్ తంతి (నాలుగు తీగలు) అనే కన్నడ సీరియల్ మూలకథ ఆధారంగా మంజులా నాయుడు రూపొందించిన ఈ ధారావాహిక 2012 ఆగస్టు 3వ తేదినుండి 2017 ఆగస్టు 25వ తేది వరకు 5 సంవత్సరాలపాటు 1326 ఎపిసోడ్లు ప్రసారమయింది. యద్దనపూడి సులోచనారాణి రాసిన *అగ్నిపూలు* నవల పేరు ఈ సీరియల్ కు పెట్టబడింది.

## కథా నేపథ్యం
ఇది నలుగురు అమ్మాయిల మధ్యనున్న స్నేహం, బంధాలు, మానవత్వం, నైతిక విలువలపై ఆధారపడిన రూపొందించబడిన ధారావాహిక. అమాయక ప్రజలను వారి స్వార్థంకోసం హింసించే కొన్ని పాత్రలు కూడా ఇందులో ఉన్నాయి. ఈ ధారావాహిక వినోదంతోపాటు జీవిత పాఠాలను నేర్పుతుంది.

తండ్రి చనిపోయిన తరువాత రాజకీయ నేపథ్యం ఉన్న కుటుంబంలోకి వెళ్ళిన ఒక సాధారణ అమ్మాయి ఆ కుటుంబం ద్వారా ప్రపంచానికి ఎలా ఎదురు తిరిగింది అనేది మొదటి కథ. ఒక పాత్రికేయురాలుది రెండో కథ. తల్లితండ్రి లేని అమ్మాయి బొంబాయిలో రచయితగా ఎన్ని కష్టాలు ఎదర్కొని ఎలా ఎదిగింది అనేది మూడో కథ.

అగ్నిపూలు సూర్యుని వేడి, అడవి తుఫానులను ఎదుర్కొని అద్భుతమైన తన ప్రకాశాన్ని కోల్పోకుండా తాజాగా కొమ్మలపై నిలబడుతాయి. ఈ ధారావాహికలోని నలుగురు అమ్మాయిల పాత్రలు కూడా "అగ్ని పువ్వులు" లాగా నిజాయితీ, పట్టుదలతో సమాజ మంచికోసం నిరంతరం పాటుపడుతుంటారు.

## నటవర్గం

* అరవింద్
* విజయ్ భార్గవ్
* శ్రీనివాస్
* అంజు అస్రాని
* అభినయ దాసరి
* లాలిత్య
* శిరీష
* శ్రీలక్ష్మి కనకాల
* గురు
* పవిత్రనాథ్ కార్తికేయ
* ఆదర్శ్
* సింధూజ
* పూర్ణికాసాన్వి
* సింధూర
* విక్రమ్
* భార్గవరామ్
* గురుచరణ్
* గీతాంజలి చైతన్య
* భార్గవ్ గుత్తికొండ
* విద్యాసాగర్
* ప్రసన్న కుమార్
* వంశీ
* పావని రెడ్డి

## సాంకేతికవర్గం
* ఆధారం: నాన్ తంతి (నాలుగు తీగలు) అనే కన్నడ సీరియల్ మూలకథ
* రచయిత: మంజులా నాయుడు, ఉషారాణి
* దర్శకత్వం: మంజులా నాయుడు
* టైటిల్ సాంగ్ కంపోజర్: బంటి
* నిర్మాతలు: సుధాకర్ పల్లమాల, శశాంక్ పల్లమాల
* ప్రొడక్షన్ సంస్థ: శ్రీకాంత్ ఎంటర్టైన్మెంట్స్ ప్రైవేట్ లిమిటెడ్

## ఇతర వివరాలు
# ఇందులో ప్రధానపాత్ర పోషించిన శ్రీలక్ష్మి కనకాలకు 2017లో జెమిని స్పెషల్ బెస్ట్ యాక్టర్ అవార్డు వచ్చింది.
# సినీనటుడు విద్యాసాగర్ 12ఏళ్ళ విరామం తరువాత ఈ ఇందులో నటించాడు.

## మూలాలు

వర్గం:తెలుగు ధారావాహికలు
ఇందిరా గాంధీ ఇన్స్టిట్యూట్ ఆఫ్ మెడికల్ సైన్సెస్

**ఇందిరా గాంధీ ఇన్స్టిట్యూట్ ఆఫ్ మెడికల్ సైన్సెస్** అనేది 1983 నవంబరు 19 న బీహార్ రాష్ట్రంలోని పాట్నాలో స్వయంప్రతిపత్తి సంస్థగా స్థాపించబడిన ఒక వైద్య కళాశాల. ఇది ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, ఢిల్లీ నమూనాగా స్థాపించబడింది. దీని అంచనా బడ్జెట్ 110 కోట్ల రూపాయలు, తరువాత దీనిని 133 కోట్లకు సవరించారు. ఇది బీహార్ రాష్ట్రంలోని ప్రధాన ఆరోగ్య సంరక్షణ సంస్థలలో ఒకటి. ఇది బీహార్ యొక్క ఏకైక సూపర్ స్పెషలిస్ట్ ఇన్స్టిట్యూట్, రోగి రిఫెరల్ చైన్‌ సోపానక్రమంలో అగ్రస్థానంలో ఉంది. ఈ సంస్థ వైద్యంలో విద్యను అందిస్తుంది, బీహార్లో అనేక ఆరోగ్య, ఔషధ పరిశోధనలను నిర్వహిస్తుంది. ఇది 2011 సెప్టెంబరులో MCI నుండి మెడికల్ కాలేజీకి అనుబంధాన్ని పొందింది. దీనికి 120 గుర్తింపు పొందిన MBBS సీట్లు, బీహార్ కాలేజీలలో అత్యధిక సంఖ్యలో సూపర్ స్పెషాలిటీ సీట్లు ఉన్నాయి.

MBBS, MD, MS, M.Ch, DM, DNB, Ph.D, వివిధ పారామెడికల్ డిగ్రీలను అందించడానికి ఇది గుర్తించబడింది.

## మూలాలజాబితా

వర్గం:వైద్య కళాశాలలు
బాపట్ల హనుమంతరావు

**బాపట్ల హనుమంతరావు** తెలుగు రచయిత. అతను షిర్డీ సాయిబాబా భక్తుడు. బాబాపై అనేక రచనలు చేసాడు. అందులో "ఏమి నిన్నుపేక్షింతునా? (శ్రీ సాయిబాబా చరిత్రము - భక్తుల వృత్తాంతములు)" ముఖ్యమైనది.
## జీవిత విశేషాలు
అతను 1902, సెప్టెంబరు 14న చెన్నపున్నమ్మ, వీరయ్య దంపతులకు బాపట్లలో జన్మించాడు. అతని తల్లి సంస్కృతాంధ్ర భాషలలో నైపుణ్యం గలిగినది. అతను తన తల్లి వద్ద నుంచి ప్రాచీన సంస్కృత వాజ్ఞ్మయము, పురాణేతిహాసాలను నేర్చుకున్నాడు. స్థానికంగా సెకండరీ విద్యనభ్యసించిన తరువాత అతను "ఉభయ భాషాప్రవీణ" కోర్సును పూర్తిచేసాడు. తరువాత సంస్కృత భాషలోని గ్రంథాలను తెలుగు లోనికి అనువదించటం ప్రారంభించాడు. 22 సంవత్సరముల వయస్సులో శ్రీ వేదవ్యాసుని "భగవద్గీత"ను సరళమైన తెలుగు పద్యాలుగా అనువదించి పండితుల ప్రశంసలందుకున్నారు. అతను చిన్నగంజాం గ్రామములో జిల్లా పరిషత్ హైస్కూల్ లో తెలుగు పండితునిగా పనిచేస్తూ అక్కడే స్థిరపడ్డాడు. 
అతను శ్రీ సాయిబాబా ఫై పలు రచనలు చేసి, కొన్నిటిని ప్రచురించి, భక్తులకు పంచి పెట్టిరి. ఆయన వ్రాసిన "ఏమీ!నిన్నుపేక్షింతునా!" (శ్రీ సాయిబాబా జీవిత చరిత్ర -, భక్తుల అనుభవములు ) అను పుస్తకము, ఆంధ్రదేశములో శ్రీ సాయిబాబా వారి గురించి విస్తృత ప్రచారమునకు నాందిగా ఆవిష్కృతమయినది.
అతను 1973 నవంబరు 7 న మరణించాడు.
## అనువాదాలు
* శ్రీ ఆది శంకరాచార్యులవారి - ప్రభోధసుధాకరము
* భజగోవిందము
* శ్రీ నిగమాంతదేశికులవారి - శ్రీనివాస దయాశతకము
* పాదుకా సహస్రము
* శ్రీ లీలాశుకులవారి - శ్రీకృష్ణకర్ణామృతము
* నారద భక్తిసూత్రములు (ప్రేమామృతము) 
## రచనలు
* ప్రేమామృతము
* సాయి మననము
* సాయిబాబా పూజాస్తవములు
* హనుమాన్ చాలీసా
* వేంకటేశ్వర సుప్రభాత గీతములు వివరణ
* ఆపదుద్ధారక శతకము
* సాయి సుభాషితములు
* శ్రీ సాయి మననము
* సాయి కరుణ
* సాయిబాబా కూడా దేవుడేనా ?
* సాయినాథ భోధామృతము
* ఏమీ, నిన్నుపేక్షింతునా-సాయిబాబా భక్తుల వృత్తాంతములు-4
*శ్రీభగవధ్గీతామృతం

## మూలాలు

## బాహ్య లంకెలు

వర్గం:1902 జననాలు
వర్గం:1973 మరణాలు
వర్గం:గుంటూరు జిల్లా రచయితలు
సూర్యచంద్ర (1985 సినిమా)

**సూర్యచంద్ర** విజయనిర్మల దర్శకత్వంలో 1985లో విడుదలైన తెలుగు సినిమా. యాక్షన్ , డ్రామా చిత్రం ఈ చిత్రంలో ఘట్టమనేని కృష్ణ, జయప్రద జంటగా నటించిన ఈ సినిమాకి సంగీతం పసుపులేటి రమేష్ నాయుడు అందించారు. 
## నటీనటులు

## పాటల జాబితా

1:అబ్బబ్బ ,సోకు, రచన:వేటూరి సుందర రామమూర్తి గానం.రాజ్ సీతారామ్,పి సుశీల

2:ఈ జీవన వేణువు , రచన:వేటూరి సుందర రామమూర్తి గానం.పి సుశీల, రాజ్ సీతారామ్

3:ఎంతటి అల్లరివాడమ్మ , రచన :వేటూరి సుందర రామమూర్తి ,గానం. పి సుశీల , రాజ్ సీతారామ్

4:గోదారీ చీరకట్టి , రచన:వేటూరి సుందర రామమూర్తి గానం.పి.సుశీల , రాజ్ సీతారామ్

5:నేడే మనకి హాలిడే , రచన:వేటూరి సుందర రామమూర్తి, గానం.పి సుశీల

6:శ్రీరంగ దాముడ , రచన: వేటూరి సుందర రామమూర్తి గానం.పి సుశీల, రాజ్ సీతారామ్.

## సాంకేతికవర్గం
* నిర్మాత: ఎస్.రామానంద్
* దర్శకత్వం, చిత్రానువాదం: విజయనిర్మల
* కథ: చిట్టారెడ్డి సూర్యకుమారి
* మాటలు: సత్యానంద్
* పాటలు: వేటూరి
* సంగీతం: రమేష్ నాయుడు
* నేపథ్య గాయకులు: రాజ్ సీతారాం, పి.సుశీల
## మూలాలు

## బయటి లింకులు
*  1938-1990 Telugu Movies Database

వర్గం:ఘట్టమనేని కృష్ణ నటించిన సినిమాలు
వర్గం:విజయనిర్మల సినిమాలు
వర్గం:సూర్యకాంతం నటించిన సినిమాలు
వర్గం:రాజనాల నటించిన సినిమాలు
వర్గం:ప్రభ నటించిన సినిమాలు
వర్గం:అంజలీదేవి నటించిన సినిమాలు
మోపిదేవి కృష్ణస్వామి

**మోపిదేవి కృష్ణస్వామి** రచయిత.  అతను మానవ ధర్మ శిక్షణా సంస్థను స్థాపించాడు. అనేక పుస్తకాలను రాసాడు. అతను ఎక్కిరాల కృష్ణమాచార్యకు ప్రియశిష్యుడు.

## జీవిత విశేషాలు
అతను కొక్కిలిగడ్డ కొత్తపాలెం లో జన్మించాడు. కొంతకాలానికి మందపాకలోని తమ పెద్దమ్మ ఇంట్లో ఉంటూ క్రైస్తవబడిలో మూడవతరగతిలో చేరాడు. అక్కడ చదువుతున్న కాలంలో అతని కుటుంబం కొక్కిలిగడ్డ కొత్తపాలెం నుండి దివికోడూరుకు చేరుకుంది. తన తండ్రితో దివికోడూరుకు వెళ్ళాడు. అతనికి కోడూరులో సాంఘిక పరిచయాలు ప్రారంభమైనాయి. అక్కడ అతనికి ఏదో చేయాలి, ప్రజలకు తాము చేస్తున్న తప్పులు తెలియజెప్పాలి, అందరినీ పద్ధతిలో ఉంచడం ఎలా? అని తపన పడేవాడు. 9వ తరగతిలో అతనికి శ్రీధర్ తో పరిచయమయింది. అతనితో సామాజిక పరిస్థితులు సర్దుబాటు కావడానికి మార్గాలను అన్వేషించేవాడు. పత్రికల ద్వారా కొంత చైతన్యం సాధించవచ్చునని తలచి అతను శ్రీధర్ తో కలసి పాఠశాల పత్రిక "గ్రామ జీవితం"ను ప్రారంభించాడు. అతని స్నేహితుడు వేరే ఊరికి వెళ్ళీపోవడంతో పత్రిక ఆగిపోయింది. పాఠశాల జీవితం తరువాత అతను పి.యు.సిలో బై.పి.సి గ్రూపు తీసుకొని చదివాడు. తరువాత బి.ఎ. లిటరేచర్ పూర్తిచేసాడు ఈ రోజుల్లోనే అతను రాసిన "ఇది గాంధీ యుగమా? బ్రాందీ యుగమా?" అనే గేయం పత్రికలో అచ్చయింది. బి.ఎ చేసిన తరువాత అతని ఉపాధ్యాయుడు రమణారావు ప్రేరణతో విశాఖపట్నంలో ఎం.ఎ చదివాడు. అప్పుడు "అగ్నిజ్యాల" అనే నాటకం రాసాడు. 

అప్పట్లో విద్యార్థులు తమ యవ్వనంలో విపరీతమైన భావావేశపు తుఫానులో కొట్టుకుపోతుంటే కొన్ని స్వార్థ శక్తులు వారిని తమ రాజకీయాలకు, మత ప్రయోజనాలకు, దేశ విద్రోహ చర్యలకు వాడుకుంటున్నారు. అలాంటి పరిస్థితుల్లో వాళ్ళకి ఆలంబనగా డాక్టర్ కృష్ణస్వామి తన ఆత్మకథనే "అన్వేషణ-అనుభూతి" అనే పుస్తకంగా రాశాడు. చిన్నతనంలోనే ఆయన్ను సమాజంలోని తారతమ్యాలు, కుల వర్గ వైషమ్యాలు మొదలైనవి ఆలోచింపజేశాయి. వాటిని ఎలా రూపు మాపాలో ఆయన అనునిత్యం మథనపడుతూ ఉండేవాడు. ఎమ్మే చదివేటపుడు తనతో భావ సారూప్యత గల సీనియర్లతో పరిచయం ఏర్పడుతుంది. వాళ్ళు కృష్ణస్వామిని “విప్లవ మార్గం” లోకి రమ్మని ఆహ్వానిస్తారు. ఆయన వారి పద్ధతులలో లోటుపాట్లను ఎత్తి చూపుతాడు. వాళ్ళు తమ మార్గం సరైంది కాకపోతే, సరైన మార్గం ఏదని అడుగుతారు. ఆయన నా అన్వేషణ అందుకోసమే అని చెప్పి వాళ్ళ నుంచి దూరంగా వచ్చేస్తారు. అలా కొంతకాలం తనలోతానే మథనపడి ఈ సమాజాన్ని బాగు చేసే మార్గం తన వద్ద లేదనీ, అలా బతకడం కన్నా చనిపోవడమే మేలనుకుంటాడు. చివరికి తన గురువు (ఎక్కిరాల కృష్ణమాచార్య) సాహచర్యంలో జీవిత పరమార్థాన్ని తెలుసుకుంటాడు.

## మానవ ధర్మ శిక్షణా సంస్థ
భారతజాతి పురర్నిర్మాణమునకు, ప్రపంచ జాతులకు సహజీవన విధానమునందించుటకు ఈ సంస్థను అతను నెలకొల్పాడు.

## రచనలు

* పూజావిధానము - రుద్రాభిషేకము
* మాటలు - మంత్రాలు-1
* మాటలు - మంత్రాలు-2
* సంభాషణలు-సమన్వయాలు
* శ్రీమద్భాగవతము-దివ్యజీవన మార్గము
* భాగవత కథాసుధ
* హోమియో తత్త్వ శాస్త్ర ప్రవచనాలు
* దర్శనాలు నిదర్శనాలు-2
* నిత్య జీవితానికి నియమావళి
* పార్ధసారథి ప్రవచనాలు
* పునర్నిర్మాణానికి శంకారావం
* పునర్నిర్మాణానికి శంకారావం-2
* భారతం ధర్మాద్వైతం
* రామాయణము మానవ ధర్మము
* మాటల మధ్యలో రాలిన ముత్యాలు-1,2
* స్వామి లేఖలు - శాంతి రేఖలు -2
* సందేహాలు - సమాధానాలు

## మూలాలు

## బాహ్య లంకెలు

* https://www.youtube.com/watch?v=t3E0Fel2VTs AnveshaNa Anubhuti - Mopidevi Krishnaswamy - Audiobook
* https://web.archive.org/web/20200407065220/http://ndl.iitkgp.ac.in/document/dlowRzlXNS9TU3hlS0E0alZ5K3lqVWpkZGxmZ1JvaTVrTk11a01LRUl5TT0

వర్గం:తెలుగు రచయితలు
వర్గం:కృష్ణా జిల్లా వ్యక్తులు
కర్పూరపు ఆంజనేయులు

**కర్పూరపు ఆంజనేయులు** తెలుగు నాటక రచయిత, సినిమా రచయిత, దర్శకుడు.
## రచనలు
# అష్టదిగ్గజములు
# ఖడ్గతిక్కన
# సతీ శకుంతల
### నాటికలు/నాటకాలు

## సినిమాలు
# అమ్మకానికో అబ్బాయి (దర్శకత్వం)
# గంధర్వ కన్య (సంభాషణలు)
# జగన్మోహిని (సంభాషణలు)
# జై భేతాళ్ (సంభాషణలు)
# నవమోహిని (సంభాషణలు)
# బేతాళ మాంత్రికుడు (కథ, సంభాషణలు)
# మదనమంజరి (సంభాషణలు)
# విష కన్య (సంభాషణలు)
# వీరప్రతాప్ (సంభాషణలు)
# శ్రీ దేవీకామాక్షీ కటాక్షం (సంభాషణలు)
# శ్రీ శ్రీశైల భ్రమరాంబికా కటాక్షం (సంభాషణలు)

## మూలాలు

వర్గం:1945 జననాలు
వర్గం:తెలుగు రచయితలు
వర్గం:తెలుగు నాటక రచయితలు
వర్గం:సినిమా రచయితలు
వర్గం:తెలుగు సినిమా దర్శకులు
సరోజ్ బజాజ్

**డా. సరోజ్ బజాజ్** సామాజిక కార్యకర్త. 2020లో తెలంగాణ ప్రభుత్వం నుండి ఉత్తమ సామాజిక సేవ కార్యకర్తగా  తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
సరోజ్ బజాజ్ 1945లో ఉత్తరప్రదేశ్‌లో జన్మించింది. 15 ఏళ్ళ వయసులోనే పెళ్ళి జరిగింది. ఉన్నత విద్య కోసం హైదరాబాదుకు వచ్చిన సరోజ్‌, ఉస్మానియా విశ్వవిద్యాలయం లో హిందీ ఆచార్యురాలుగా పనిచేసి, సమాజిక సేవ చేయడంకోసం 1998లో స్వచ్ఛంద పదవీ విరమణ తీసుకుంది.

## సామాజికరంగం
మహిళలకు విద్య, ఉద్యోగం, ఉపాధి అవకాశాలు అందింవ్వడంకోసం *మహిళా దక్ష సమితి*ని స్థాపించి, అనేకమంది మహిళలకు అండగా నిలలిచింది. మహిళలకు ఆర్థిక సహాయం అందించడంకోసం తానే చైర్‌పర్సన్ గా *ది ఏపీ రాజరాజేశ్వరి మహిళా కో-ఆపరేటివ్‌ అర్బన్‌ బ్యాంక్‌*'ను స్థాపించింది. అనాథ బాలికల కోసం ఆంధ్రప్రదేశ్, తెలంగాణ రాష్ట్రాల్లో హాస్టల్స్‌, పాఠశాలలు, ఇంటర్‌, డిగ్రీ, నర్సింగ్‌ కళశాలలు ఏర్పాటుచేసింది.

## పురస్కారాలు
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.

## మూలాలు

## ఇతర లంకెలు
* సరోజ్ బజాజ్ వెబ్సైటు 

వర్గం:1945 జననాలు
వర్గం:ఉత్తర ప్రదేశ్ మహిళలు
వర్గం:సామాజిక ఉద్యమకారులు
వర్గం:విశిష్ట మహిళా పురస్కార గ్రహీతలు
భార్యాభర్తలు (1988 సినిమా)

----

**భార్యాభర్తలు** రాశీ మూవీ క్రియేషన్స్ బ్యానర్‌పై 1988లో వెలువడిన తెలుగు సినిమా.
## నటీనటవర్గం
* శోభన్ బాబు
* సుహాసిని
* రాధ
* నూతన్ ప్రసాద్
* రంగనాథ్
* ప్రసాద్ బాబు
* సాక్షి రంగారావు
* రావి కొండలరావు
* మోదుకూరి సత్యం
* సత్తిబాబు
* రాజ్యలక్ష్మి
* మమత
* గౌతమి
* గొల్లపూడి మారుతీరావు
## సాంకేతికవర్గం
* నిర్మాత: ఎం.నరసింహారావు
* దర్శకత్వం: కె. మురళీ మోహన రావు
* కథ: బాలమురుగన్
* మాటలు: సత్యానంద్
* పాటలు: వేటూరి సుందరరామమూర్తి
* సంగీతం: చక్రవర్తి
## మూలాలు

## బయటి లింకులు
*  1938-1990 Telugu Movies Database

వర్గం:రావి కొండలరావు నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:గౌతమి నటించిన సినిమాలు
ఇసుక

**ఇసుక** అనేది విచ్ఛిన్నమైన రాతి, ఖనిజ కణాలతో ఏర్పడిన మిశ్రమం. ఇది ప్రకృతిలో లభించే విలువైన పదార్థం. ఇది పరిమాణం ద్వారా నిర్వచించబడింది, కంకర కంటే చిన్నగా, మెరుగ్గా, ఒండ్రు మన్ను కంటే గరుకుగా ఉంటుంది. కాంక్రీటు తయారీకి అనువైన ఇసుకకు అధిక డిమాండ్ ఉంది. ఎడారి ఇసుక సమృద్ధిగా ఉన్నప్పటికీ, కాంక్రీటుకు తగినది కాదు. ప్రతి సంవత్సరం 50 బిలియన్ టన్నుల బీచ్ ఇసుక, శిలాజ ఇసుక నిర్మాణానికి ఉపయోగిస్తున్నారు. సాధారణంగా ఇసుక వ్యాసం 0.3 నుండి 2 మిల్లీమీటర్ల మధ్య ఉంటుంది.

అమెరికాలో 0.06 నుండి 2 మి.మీ. ఐరోపాలో 0.02 నుండి 2 మి.మీ. కణాలను ఇసుక అంటారు. ఇసుకలో 0.02 నుండి 2 మి.మీ. పరిధిలో చిన్న, పెద్ద అన్ని రకాల రేణువులు ఉంటాయి. ఇంజనీరింగ్‌లో చక్కటి ఇసుక చాలా ముఖ్యం. చక్కటి ఇసుక యొక్క మాడ్యులస్ 1.0 నుండి 2.5 మధ్య ఉండాలి. అంతకన్నా ఎక్కువ ఉంటే దాన్ని మందపాటి ఇసుక అంటారు. భూవిజ్ఞాన శాస్త్రవేత్తల నిర్వచనం ప్రకారం, ఇసుక రేణువులు 0.0625 మిల్లీమీటర్ల నుండి 2 మిల్లీమీటర్ల వరకు వ్యాసాలను కలిగి ఉంటాయి. తదుపరి పెద్ద కణాలను కంకర రాళ్ళు అంటారు. కంకర యొక్క వ్యాసం 2 మిమీ నుండి 64 మిమీ వరకు ఉంటుంది.

నదులలో నీటీ ప్రవాహం కారణంగా రాళ్ళు కొట్టుకొనిపోతూ రాపిడికి గురై రాళ్ళు చిన్న చిన్న ముక్కలుగా విడిపోయి ఇసుకగా ఏర్పడుతుంది, అందుకే నదులలో, బీచ్ లలో ఇసుక ఎక్కువగా ఉంటుంది. ఇసుక గాలితో పాటు లేచి ఒక చోటకు ఎక్కువ చేరి ఇసుక దిబ్బలుగా తయారవుతాయి, వీటీని ఎడారులు అంటారు.

సిమెంట్, ఇసుకను నీటితో కలిపి తడపటం వలన అది గట్టిగా బండ లాగా తయారవుతుంది. అందుకనే నిర్మాణ రంగంలో ఇసుక చాలా ప్రముఖమైనది. నిర్మాణంలో సిమెంట్ కంటే ఇసుకను ఎక్కువ నిష్పత్తిలో ఉపయోగిస్తారు.

## ఉపయోగాలు
పునాదులలో మొదటగా ఇసుకను ఒక పొరగా వేసి కూరుతారు, దీనివల్ల నిర్మాణాలలో పగుళ్ళు రాకుండా ఉంటాయి. ఇటుకలు తయారు చేయడానికి ఉపయోగించే మట్టిలో చక్కటి ఇసుక ఉంటే ఇటుకలు గట్టిగా, మన్నికగా ఉంటాయి.

నదులలో ఇసుక నిల్వలు తగ్గితే భూగర్భ జలాలు అడుగంటుతాయి.

పుచ్చకాయ, వేరుశెనగ వంటి పంటలకు ఇసుక మిశ్రమ భూమి కూడా ఉపయోగపడుతుంది, అవసరం.

నీటి వరదలు నిరోధించడానికి ఇసుక సంచుల వాడకం విస్తృతంగా ఉంది.

రైలు పట్టాల కింద ఇసుకను ఉపయోగించటం వలన రైళ్లు సాఫీగా, వేగవంతంగా నడుస్తాయి.

## ఇబ్బందులు
ఇసుక సాధారణంగా మానవులకు ఎంతో అవసరం అయినప్పటికీ, సిలికా కణాలు మానవులలో శ్వాసకోశ సమస్యలను కలిగిస్తాయి. అటువంటి ధూళిని ఎక్కువసేపు పీల్చుకుంటే, సిలికోసిస్ అనే ఊపిరితిత్తుల వ్యాధి సంభవించవచ్చు.

వర్గం:ఇసుక
వర్గం:నిర్మాణ సామాగ్రి
వర్గం:ఈ వారం వ్యాసాలు
పనిముట్టు

**పనిముట్టు** (**సాధనం**, **పరికరం**, **ఉపకరణం**) అనేది ఏదైనా పనిని త్వరగా, సులభంగా చేయడానికి ఉపయోగించే వస్తువు. పనిముట్ల ద్వారా వ్యక్తి యొక్క సామర్థ్యం పెరుగుతుంది. మానవుడు ఆదిమానవుడి దశ నుంచే రాతి ఉపకరణాలను ఉపయోగించడం మొదలు పెట్టాడు, తరువాత కలపతో, ఎముకలతో, లోహంతో పరికరాలు తయారు చేసుకొని వాటిని ఉపయోగించడం మొదలు పెట్టాడు. మానవ పరిణామం యొక్క చరిత్ర సాధనాల గుర్తింపుతో ప్రారంభమవుతుంది, సాధనాలను ఉపయోగించుకొనే సామర్థ్యం పైనే మానవుని అభివృద్ధి ఆధారపడి వుంది. సాధనాలను తయారు చేయడానికి సాధనాలు ఉపయోగపడతాయి. మానవులు మాత్రమే పరికరాలను ఉపయోగిస్తారని, పరికరాలను ఉపయోగించడం వలన మానవుడు చాలా అభివృద్ధి చెందాడని ఒక నమ్మకం. కానీ కొన్ని పక్షులు, కోతులు కూడా సాధారణ ఉపకరణాలను ఉపయోగిస్తాయి. పారిశ్రామిక విప్లవం సమయంలో యంత్ర పరికరాల కారణంగా కొత్త సాధనాల ఉత్పత్తి అకస్మాత్తుగా పెరిగింది. 

పనిముట్లను ఉపయోగించే కొలది వాటి సామర్థ్యం పెరుగవచ్చు లేదా తగ్గవచ్చు. ఉదాహరణకు బ్లేడ్ సామర్థ్యం ఉపయోగించే కొద్ది తగ్గుతుంది. ఎందుకంటే బ్లేడు తయారు చేసినప్పుడే అత్యధిక పదునుతో చేయబడుతుంది, ఉపయోగించిన కొలది పదును తగ్గి మొద్దుబారి పని సామర్థ్యం తగ్గుతుంది. చలగపార కొత్తది మొద్దుగా ఉంటుంది, దానిని నేలను త్రవ్వడానికి ఉపయోగించినప్పుడు దాని అంచులు రాపిడి గురై పదును పెరిగి దాని పని సామర్థ్యం పెరుగుతుంది.

సాధారణ యంత్రాలను ప్రాథమిక సాధనాలు అని పిలుస్తారు. సుత్తి ఒక సాధనం, అదేవిధంగా, టెలిఫోన్ కూడా ఒక సాధనం.

పనిముట్లను తరచుగా వాడకపోయినట్లయితే అవి పాడవుతాయి, ఇనుప పనిముట్లకు చిలుము పట్టి పాడవుతాయి, కలప పనిముట్లు చెదలు పట్టి పాడవుతాయి.

ఇనుప పనిముట్లను కొంత కాలం పాటు పక్కన ఉంచవలసి వస్తే వాటికి నూనెలు వ్రాసి భద్రపరుస్తారు, అందువలన అవి తొందరగా పాడుకావు. కత్తెర, కత్తి, చాకు, కత్తిపీట వంటి సాధనాలు మొద్దుబారినప్పుడు వాటికి పదును పెట్టి వాడుకోవాలి, అప్పుడు అవి బాగా పనిచేస్తాయి.

## నిర్మాణ సాధనాలు
చలగపార, గడ్డపార, తాపీ, బద్ధ మొదలగున్నవి.

## వ్యవసాయ పనిముట్లు
చలగపార, దోకురుపార, గడ్డపార, నాగలి, కత్తి మొదలగున్నవి.

## మెకానిక్ ఉపకరణాలు
సుత్తి. స్కూడ్రైవర్, స్పానర్ మొదలగున్నవి.

## ఆఫీసు ఉపకరణాలు
పెన్ను, పెన్సిల్, రబ్బరు (ఏరేజర్‌), షార్ప్‌నర్‌, గమ్‌ ట్యూబ్‌, స్టాఫ్లర్‌ మొదలగున్నవి.

## ఇంటిలో సాధారణంగా ఉపయోగించే ఉపకరణాలు
కత్తెర, బ్లేడు, పిన్నీసు, పక్కపిన్నీసు, దబర, గరిట, స్పూను, కత్తి, చాకు, కత్తిపీట మొదలగున్నవి.

వర్గం:పరికరాలు
వర్గం:పనిముట్లు
సానా యాదిరెడ్డి

**సానా యాదిరెడ్డి** దర్శకుడు, నిర్మాత.

### దళారీ వ్యవస్థ ఎక్కువైంది
ఒకప్పటి సినిమా పరిశ్రమ వేరు. ఇప్పుడున్న సినిమా పరిశ్రమ వేరు. అప్పట్లో ప్రొడ్యూసర్‌, డిసి్ట్రబ్యూటర్‌, ఎగ్జిబిటర్స్‌ ఇలా మూడంచెల పద్ధతి ఉండేది. ఇప్పుడు ఆ పరిస్థితి లేకపోగా దళారీ వ్యవస్థ ఎక్కువైంది. థియేటర్లు లీజు వ్యవస్థలోకి ఎప్పుడైతే వెళ్ళాయో అప్పటి నుండే నిర్మాతకు కష్టాలు మొదలయ్యాయి. ఈ వ్యవస్థ్ధ మారితేగానీ సినిమా పరిశ్రమ బాగుపడదు. దీని కోసం కొన్ని పద్ధతులున్నాయి. వాటిని అమలు చేస్తే తప్పకుండా సినిమా పరిశ్రమకు మంచి రోజులోస్తాయి. దళారీ వ్యవస్థను తొలిగించడం, సినిమా టిక్కెట్‌ కంప్యూటరైజ్‌ చెయ్యడం, తీసే ప్రొడక్ట్‌ పట్ల డిఫైన్‌, డిజైన్‌, డెలివర్‌ అనే విషయాలపై జాగ్రత్తలు వహించి తెలంగాణ సినిమా అభివృద్ధికి అనుక్షణం కష్టపడతాం. తద్వారా మంచి సినిమాలు రావడమే కాకుండా నిర్మాతలు కూడా ఎక్కువగా వస్తారు అంటారు సానా యాదిరెడ్డి.

### సినిమానే వృత్తిగా ఎప్పుడూ భావించలేదు
సినిమానే వృత్తిగా ఎప్పుడూ భావించలేదు. హాబీగా, ప్యాషన్‌తో సినిమాలు తీశానంతే. ఇకపై సినిమాను వృత్తిగా భావించి వరుసగా సినిమాలు తీస్తాను’ అంటారు సానా యాదిరెడ్డి.

### సినిమాని వృత్తిగా భావించలేదు
సినిమానే వృత్తిగా ఎప్పుడూ భావించలేదు. హాబీగా, ప్యాషన్‌గా సినిమాలు తీశానంతే. ఇకపై సినిమాను వృత్తిగా భావిస్తాను. ఇప్పుడు తెలంగాణ రాష్ట్రం ఏర్పడింది కాబట్టి ప్రభుత్వం నుండి రాయితీలు, సినిమా నిర్మాణానికి కావలసిన కనీస వసతులు ఉంటాయి కాబట్టి ధైర్యంగా సినిమాలు తీస్తా. మొదట్నుంచీ నాకు కొత్త వారిని ప్రోత్సహించడం అలవాటు. ప్రస్తుతం నా దగ్గర మూడు కథలు రెడీగా ఉన్నాయి. పూర్వం నుండి తెలంగాణలో జరిగిన అంశాలను చర్చిస్తూ ‘తెలంగాణ సాయుధ పోరాటం’ టైటిల్‌తో ఓ సినిమా చెయ్యబోతున్నాను. దీని కోసం చాలా స్టడీ చేశాను. ఆల్‌రెడీ తెలంగాణకు సంబంధించిన అన్ని అంశాలను ఆర్‌.నారాయణమూర్తి తన సినిమాల్లో చూపించారు. అవేమీ రిపీట్‌ కాకుండా కొత్త కథాంశంతో రూపొందిస్తాను. ఇందులో సౌత్‌కి చెందిన నాలుగు భాషల ఆర్టిస్ట్‌లు మెయిన్‌ లీడ్‌గా యాక్ట్‌ చేస్తారు. రెండో సినిమా లవ్‌ ఎంటర్‌టైనర్‌, మూడోది ఫ్యామిలీ డ్రామా. తెలంగాణ ఫిలిం చాంబర్‌కు సంబంధించిన మార్పులు జరిగాక మూడు, నాలుగు నెలల్లో ఈ సినిమాలు ప్రారంభిస్తాను. ఇం దులో రెండు సినిమాలు నేనే డైరెక్ట్‌ చేసి నిర్మిస్తాను. రెగ్యులర్‌గా సానా క్రియేషన్స్‌ బ్యానర్‌లో సినిమాలు తీస్తా అంటారు సానా యాదిరెడ్డి .

### తెలంగాణ కళాకారులకు ప్రత్యేక అవకాశాలు
సినిమాకు సంబంధించిన 24 శాఖల్లో కొన్ని శాఖల్లో మాత్రమే తెలంగాణ కళాకారులు పేరొందారు. ఇకపై అన్ని శాఖల్లోనూ ఇక్క డి కళాకారులను ప్రోత్సాహిస్తాం. సినిమా కోర్స్‌ల నిమిత్తం ఇన్స్‌స్టిట్యూట్‌లను ఏర్పాటు చేస్తాం, క్రమేణా వాటిని జిల్లాల స్థాయికి వృద్ధి చేస్తాం. అలాగే చిన్న సినిమాల కోసం అమ్మ థియేటర్స్‌లాగా ఇక్కడ కూడా చిన్న థియేటర్స్‌ ప్రారంభించాలనే ఆలోచన కూడా ఉంది. మా ఆలోచనలన్నింటిని ప్రభుత్వం దృష్టికి తీసుకెళ్ళాం. ముఖ్యమంత్రిగారి నుండి సానుకూల స్పందన వచ్చింది. సినిమా తీయాలని వచ్చే ప్రతి కళాకారుడికి కథల పట్ల గైడెన్స్‌ ఇస్తాం. ఈ మధ్య కాలంలో చూస్తే సినిమాకి ఒకే వ్యక్తి 10 శాఖల్లో పనిచేయడం గమనిస్తు న్నాం. ఆయా సినిమాల ఫలితాలు ఎలా ఉన్నాయో కూడా తెలిసిందే. అలా జరగకుండా జాగ్రత్తలు తీసుకుంటాం అంటారు సానా యాదిరెడ్డి.

## సానా క్రియేషన్స్
సినీ నిర్మాత సానా యాదిరెడ్డిది సానా క్రియేషన్స్ సంస్ధ
* బ్యాచిలర్స్ ‎ 
* పిట్టల దొర ‎ 
* ప్రేమ పల్లకి 
* సంపంగి
* జై భజరంగబలి మరో 3,4 సినిమాలు సానా యాదిరెడ్డి నిర్మాతగా, దర్శకుడుగా సానా క్రియేషన్స్ సంస్ధ ఆద్వర్యంలో వచ్చాయి.

## మూలాలు

## బయటి లింకులు
* 

వర్గం:భారతీయులు
వర్గం:తెలుగు సినిమా నిర్మాతలు
వర్గం:తెలుగు సినిమా దర్శకులు
వర్గం:జీవిస్తున్న ప్రజలు
ముషీరాబాద్ మసీదు

**ముషీరాబాద్ మసీదు** (ముషీరాబాద్ పెద్ద మసీదు లేదా ముషీరాబాద్ జమా మసీదు)  తెలంగాణ రాష్ట్ర రాజధాని హైదరాబాదులోని ముషీరాబాద్ ప్రాంతంలో ఉన్న మసీదు. దీని అసలు భాగాన్ని కుతుబ్ షాహి రాజవంశపు నాల్గవ సుల్తాన్ ఇబ్రహీం కులీ కుతుబ్ షా నిర్మించాడు.

## చరిత్ర
1580లో దీని నిర్మాణం ప్రారంభమై 1611 పూర్తయింది. గోల్కొండ పతనం తరువాత, నిజాం అలీ ఖాన్ అసఫ్ ఝా II పాలనలో నవాబ్ అరస్తు జా ప్రధానమంత్రి అయ్యేవరకు ఈ మసీదుని ఎవరూ పట్టించుకోలేదు. ఇది 1951లో  పునఃనిర్మించబడింది. నమాజ్ చేసుకోవడానికి వీలుగా కొత్తగా నాలుగు అంతస్తుల భాగం నిర్మించబడింది.

## నిర్మాణం
కట్టడాలకు నాలుగు ద్వారాలు నిర్మించడం, సున్నంతో అందమైన డిజైన్లు చెక్కడం ఇరాన్ సంస్కృతిలో భాగం. హైదరాబాదు నగరంలోని వివిధ కట్టడాలపై ఇరానియన్ల ప్రభావం ఉంది. ఈ ముషీరాబాదు మసీదు కూడా ఇరానియన్ శైలీలో నిర్మించబడింది. ఈ మసీదులో ఐదు ఎత్తైన తోరణాలు, మూలల్లో రెండు స్తంభాలు ఉన్నాయి.

## మూలాలు

వర్గం:హైదరాబాదు మస్జిద్‌లు
వర్గం:కుతుబ్ షాహీ వంశము
వర్గం:హైదరాబాదు పర్యాటక ప్రదేశాలు
నిళల్‌గళ్ రవి

**నిళల్‌గళ్  రవి** ఒక భారతీయ సినిమా నటుడు. టెలివిజన్ నటుడు కూడా. ఇతడు తమిళ, మలయాళ, తెలుగు భాషా చలనచిత్రాలలో, సీరియళ్లలో నటించాడు. ఇతడు 1980లో  అనే తమిళ సినిమాతో నటుడిగా తన వృత్తిని ప్రారంభించాడు. ఇతడు 500కు పైగా సినిమాలలో నటించాడు.
:ta:நிழல்கள் (திரைப்படம்)
## వృత్తి
నిళల్‌గళ్ రవి భారతీరాజా దర్శకత్వంలో వచ్చిన నిళల్‌గల్ సినిమాతో తన నటజీవితాన్ని ఆరంభించాడు. ఆ సినిమా పేరే ఇతని ఇంటి పేరుగా స్థిరపడిపోయింది. ఇతడు స్నేహశీలుడైన తండ్రి, నిర్దయుడైన విలన్, వెన్నుపోటు పొడిచే స్నేహితుడు వంటి అనేక విభిన్నమైన పాత్రలను ధరించాడు. అమితాబ్ బచ్చన్ వంటి నటులకు తమిళంలో డబ్బింగ్ చెప్పాడు. ఈటీవిలో ప్రసారమైన లాహిరి లాహిరి లాహిరిలో అనే తెలుగు టెలివిజన్ సీరియల్లో నటించాడు.

## వ్యక్తిగత జీవితం
ఇతడు 1953, ఏప్రిల్ 16న శ్యామణ్ణ, డి.రాజమ్మ దంపతులకు తొమ్మిదవ సంతానంగా ఒక తమిళ సాంప్రదాయ కుటుంబంలో  జన్మించాడు. ఇతనికి ఐదుగురు అన్నలు, ముగ్గురు అక్కలు ఉన్నారు. ఇతనికి తల్లిదండ్రులు పెట్టిన పేరు రవిచంద్రన్. ఇతడు కొయంబత్తూరులోని పి.ఎస్.జి.ఆర్ట్స్ కాలేజీ నుండి ఎకనామిక్స్‌లో బి.ఎ. పట్టా పుచ్చుకున్నాడు. ఇతడు విష్ణుప్రియను వివాహం చేసుకున్నాడు. వీరికి రాహుల్ అనే కుమారుడున్నాడు.  

## తెలుగు సినిమాల జాబితా
ఇతడు తమిళ, మలయాళ, కన్నడ సినిమాలతో పాటు కొన్ని తెలుగు సినిమాలలో నటించాడు. 

ఇతడు నటించిన తెలుగు సినిమాల పాక్షిక జాబితా:

### టెలివిజన్

## మూలాలు

## బయటి లింకులు
* 

వర్గం:భారతీయ సినిమా నటులు
వర్గం:భారతీయ టెలివిజన్ నటులు
వర్గం:తెలుగు సినిమా నటులు
వర్గం:కన్నడ సినిమా నటులు
వర్గం:తమిళ సినిమా నటులు
వర్గం:మలయాళ సినిమా నటులు
వర్గం:1953 జననాలు
కావేటి సమ్మయ్య

**కావేటి సమ్మయ్య** (1952 - ఏప్రిల్ 9, 2020) తెలంగాణ రాష్ట్రానికి చెందిన రాజకీయ నాయకుడు, మాజీ శాసనసభ్యుడు. 2009, 2011లో తెలంగాణ రాష్ట్ర సమితి పార్టీ తరపున సిర్పూర్ శాసనసభ నియోజకవర్గం నుండి ఎమ్మెల్యేగా ప్రాతినిధ్యం వహించాడు.

## జననం
సమ్మయ్య 1952లో కొమరంభీం జిల్లా, కాగజ్‌నగర్‌లో జన్మించాడు.

## రాజకీయరంగం
మొదట కాంగ్రెస్ పార్టీలో చురుకైన కార్యకర్తగా పనిచేసిన కావేటి సమ్మయ్య, తెలంగాణ ఉద్యమంలో 2007లో కాగజ్‌నగర్‌ పట్టణంలోని ఎస్పీఎం మైదానంలో కెసీఆర్ సమక్షంలో టీఆర్ఎస్ పార్టీలో చేరాడు. 2009 టీఆర్‌ఎస్‌ పార్టీ తరపున పోటీచేసి కాంగ్రెస్ పార్టీ అభ్యర్థి కోనేరు కోనప్పపై గెలుపొంది, ఎమ్మెల్యేగా తొలిసారిగా అసెంబ్లీలో అడుగుపెట్టాడు. 2010 జూలై 27న జరిగిన ఉపఎన్నికల్లో తెలుగుదేశం పార్టీ నుండి పాల్వాయి రాజ్యలక్ష్మి, కాంగ్రెస్ పార్టీ నుండి అల్లోల ఇంద్రకరణ్ రెడ్డితోపాటు రికార్డు స్థాయిలో 52 ఇండిపెండెంట్ అభ్యర్థులు పోటీచేయగా కావేటి సమ్మయ్య గెలుపొందాడు. 2014లో తెలంగాణ శాసనసభకు జరిగిన తొలి ఎన్నికల్లో టీఆర్ఎస్ నుండి పోటీచేసి, బీఎస్పి అభ్యర్థి కోనేరు కోనప్ప చేతిలో 8,837 ఓట్ల తేడాతో ఓడిపోయాడు. తెలంగాణ శాసనసభ ఎన్నికలు (2018)లో సీటు రాకపోవడంతో టీఆర్‌ఎస్ పార్టీకి రాజీనామా చేసి కాంగ్రెస్ పార్టీలో చేరాడు. కొన్నాళ్ళ తరువాత మళ్ళీ టీఆర్‌ఎస్ పార్టీకి వెళ్లాడు. సమ్మయ్య భార్య సాయిలీల కాగజ్‌నగర్‌ పురపారక సంఘం ఛైర్ పర్సన్ గా పనిచేసింది.

## మరణం
సమ్మయ్య 2020, ఏప్రిల్ 9న అనారోగ్యంతో కాగజ్‌నగర్‌లో మరణించాడు.

## మూలాలు

వర్గం:1952 జననాలు
వర్గం:2020 మరణాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:భారత జాతీయ కాంగ్రెస్ నాయకులు
గౌతమి (సినిమా)

**గౌతమి** రాధామాధవ ఫిల్మ్స్ పతాకంపై సుహాసిని, శరత్‌బాబు ప్రధాన తారాగణంగా, క్రాంతికుమార్ దర్శకత్వంలో మండవ గోపాలకృష్ణ నిర్మించిన తెలుగు సినిమా. 
## తారాగణం
* శరత్ బాబు
* సుహాసిని
* రవిబాబు
* అనూరాధ
* వై.విజయ
* జె.వి.సోమయాజులు
* పి.జె.శర్మ
* శుభలేఖ సుధాకర్
* తనికెళ్ల భరణి
* షావుకారు జానకి (అతిథి పాత్ర)

## సాంకేతికవర్గం
* నిర్మాత: మండవ గోపాలకృష్ణ
* దర్శకుడు: క్రాంతికుమార్
* సంభాషణలు: గణేష్ పాత్రో
* పాటలు: సిరివెన్నెల సీతారామశాస్త్రి
* సంగీతం: ఎస్.పి.బాలసుబ్రహ్మణ్యం
* ఛాయాగ్రహణం: హరి అనుమోలు

## పాటలు
ఈ చిత్రంలోని పాటలకు ఎస్.పి.బాలసుబ్రహ్మణ్యం స్వరకల్పన చేయగా సిరివెన్నెల సాహిత్యాన్ని అందించాడు. 

## మూలాలు

## బయటిలింకులు
*  1938-1990 Telugu Movies Database
బ్లేడ్

**బ్లేడ్** అనగా కత్తిరించడానికి లేదా గాటు పెట్టడానికి ఉపయోగించే సాధనం, లేదా కత్తి లేదా చాకు వంటి ఆయుధం యొక్క చదునైన, పదునైన భాగం. చాలా బ్లేడ్లు హ్యాండిల్స్ కలిగి ఉంటాయి. వస్తువులను కత్తిరించడానికి, గాటు పెట్టడానికి, తెంపడానికి బ్లేడ్లను ఉపయోగిస్తారు. గడ్డి కోయడానికి, చెట్ల ఆకులను కత్తిరించడానికి కూడా ఉపయోగిస్తారు. బ్లేడ్లు వివిధ పరిమాణాలలో, ఆకారాలలో, పదునులలో, పదార్థాలలో ఉంటాయి. కట్టింగ్ అంచుపై శక్తిని కేంద్రీకరించడం ద్వారా బ్లేడ్లు పనిచేస్తాయి. రంపపు కత్తులు లేదా రంపపు బ్లేడ్లు వంటి వాడకంలో దంతాలు, ప్రతి దంతాల బిందువుపై శక్తి మరింత కేంద్రీకృతమవుతుంది. సన్నని అంచుపై ఎక్కువ ఒత్తిడి విధానం ద్వారా బంధాలను విచ్ఛిన్నం చేయడంలో బ్లేడ్లు సమర్థవంతంగా పనిచేస్తాయి.

బ్లేడ్లు కూరగాయలు తరగడానికి, గడ్డం గీసుకోవడానికి, పెన్సిల్ జివ్వుకోవడానికి, గుడ్డను కత్తిరించడానికి, కాయలు తెంపడానికి, మాంసం ముక్కలు చేయడానికి, చెట్లను కోయడానికి, కవర్లను చించడానికి, నేలను త్రవ్వడానికి, చెక్కలను చెక్కడానికి ఇలా అనేక రకాలుగా ఉపయోగపడతాయి.

బ్లేడ్లు సాధారణంగా ఉపయోగించబడే వాటి కంటే కష్టతరమైన పదార్థాల నుండి తయారవుతాయి. చారిత్రాత్మకంగా, మానవులు ఫ్లింట్ లేదా అబ్సిడియన్ వంటి మెరిసే రాళ్ళ నుండి, రాగి, కాంస్య, ఇనుము వంటి వివిధ లోహాల నుండి బ్లేడ్లు తయారు చేశారు. ఆధునిక బ్లేడ్లు తరచుగా ఉక్కు లేదా సిరామిక్తో తయారు చేయబడతాయి. బ్లేడ్లు మానవాళి యొక్క పురాతన సాధనాల్లో ఒకటి, పోరాటం, ఆహార తయారీ, ఇతర ప్రయోజనాల కోసం ఉపయోగించబడుతున్నాయి.

బ్లేడ్లలో ఒక వైపు పదును ఉన్నవి లేదా రెండు వైపులా పదును ఉన్నవి ఉంటాయి. ఉదాహరణకు గడ్డం గీసుకొనేందుకు తయారు చేసే రేజర్ బ్లేడలో రెండు వైపులా పదును ఉంటుంది, అంతేకాక ఇవి చాలా పలుచగా, అత్యధిక పదునును కలిగివుంటాయి. రేజర్ బ్లేడ్లను చాలా జాగ్రత్తగా ఉపయోగించాలి, అజాగ్రత్తగా ఉంటే చర్మములోనికి చొచ్చుకొనిపోయి గాయాలు కలుగజేస్తాయి.

వర్గం:పనిముట్లు
వర్గం:ఆయుధాలు
ఆపరేటింగ్ సిస్టమ్

**ఆపరేటింగ్ సిస్టమ్** (**OS**) అనేది కంప్యూటర్ హార్డ్‌వేర్, సాఫ్ట్‌వేర్ వనరులను నిర్వహించే, కంప్యూటర్ ప్రోగ్రామ్‌ల కోసం సాధారణ సేవలను అందించే సిస్టమ్ సాఫ్ట్‌వేర్. ఇది కంప్యూటర్ ప్రోగ్రామ్‌ల సమూహం, దీనిలో పరికర డ్రైవర్లు, కెర్నలు, ఇతర సాఫ్ట్‌వేర్‌లు ఉంటాయి, ఇది ప్రజలను కంప్యూటర్‌తో ప్రభావితం చేయడానికి వీలును కల్పిస్తుంది. ఇది ఇన్పుట్, అవుట్పుట్, మెమరీ కేటాయింపు వంటి హార్డ్వేర్ ఫంక్షన్ల కోసం కంప్యూటర్ ప్రోగ్రామ్‌లు, కంప్యూటర్ హార్డ్‌వేర్‌ల మధ్య మధ్యవర్తిగా పనిచేస్తుంది. ఆపరేటింగ్ సిస్టమ్ కంప్యూటర్ యొక్క వెన్నెముక, ఇది దాని సాఫ్ట్‌వేర్, హార్డ్‌వేర్‌ను అదుపులో ఉంచుతుంది. OS చిన్నది (మెనూట్‌ఒఎస్ వంటిది) లేదా పెద్దది (మైక్రోసాఫ్ట్ విండోస్ వంటిది) ఉండవచ్చు. వేర్వేరు ఆపరేటింగ్ సిస్టమ్స్ వేర్వేరు ప్రయోజనాల కోసం ఉపయోగించవచ్చు. కొన్ని వ్యక్తిగత కంప్యూటర్‌ల వంటివి రోజువారీ విషయాల కోసం ఉపయోగించబడతాయి. ఇతరత్రావి మొబైల్ ఆపరేటింగ్ సిస్టమ్స్ లేదా ప్రత్యేకమైన పని కోసం ఉపయోగించేవి. ఆపరేటింగ్ సిస్టమ్‌లో అనేక పనులు ఉంటాయి. సిపియు, సిస్టమ్ మెమరీ, డిస్ప్లేలు, ఇన్‌పుట్ పరికరాలు, ఇతర హార్డ్‌వేర్‌ల అన్ని ప్రోగ్రామ్‌లు ఉపయోగించగలవని ఇది నిర్ధారిస్తుంది. కొందరు కంప్యూటర్‌ను ఉపయోగించడానికి వినియోగదారుకు ఇంటర్‌ఫేస్‌ను కూడా ఇస్తారు. నెట్‌వర్క్‌లోని ఇతర కంప్యూటర్లు లేదా పరికరాలకు డేటాను పంపడానికి OS కూడా బాధ్యత వహిస్తుంది. సాధారణంగా ఉపయోగించే ఆపరేటింగ్ సిస్టమ్స్ యొక్క కొన్ని ఉదాహరణలు మాక్‌ఒఎస్, లైనక్స్, మైక్రోసాఫ్ట్ విండోస్.

సెల్యులార్ ఫోన్లు, వీడియో గేమ్ కన్సోల్‌ల నుండి వెబ్ సర్వర్లు, సూపర్ కంప్యూటర్ల వరకు కంప్యూటర్‌ను కలిగి ఉన్న అనేక పరికరాల్లో ఆపరేటింగ్ సిస్టమ్‌లు కనిపిస్తాయి.

డెస్క్‌టాప్ ఆపరేటింగ్ సిస్టమ్‌లో మైక్రోసాఫ్ట్ విండోస్ మార్కెట్ వాటా 82.74%. ఆపిల్ ఇంక్ చేత మాక్‌ఒఎస్ రెండవ స్థానంలో ఉంది (13.23%), లైనక్స్ రకాలు సమష్టిగా మూడవ స్థానంలో ఉన్నాయి (1.57%).

వర్గం:ఆపరేటింగ్ సిస్టమ్స్
శ్రీరాముల సత్యనారాయణ

**శ్రీరాముల సత్యనారాయణ** (జనవరి 6, 1952 - ఏప్రిల్ 9, 2020) తెలంగాణ రాష్ట్రంకు చెందిన రంగస్థల నటుడు, దర్శకుడు, నాటక రచయిత. 1985లో చైతన్య కళాభారతి అనే సంస్థను స్థాపించి, కరీంనగర్ నాటకరంగానికి గుర్తింపు తీసుకొచ్చాడు.

## జీవిత విషయాలు
సత్యనారాయణ 1952, జనవరి 6న లక్ష్మీనరసయ్య, శ్యామల దంపతులకు  కరీంనగర్ జిల్లా, చిగురుమామిడి మండలంలోని రేకొండ గ్రామంలో జన్మించాడు. బీఎస్సీ అగ్రకల్చర్ పూర్తిచేసిన సత్యనారాయణ వ్యవసాయ అధికారిగా పనిచేశాడు.

సత్యనారాయణకు విజయతో వివాహం జరిగింది. వీరికి ముగ్గురు కుమార్తెలు (విద్య, సంధ్య, స్వాతి), ఇద్దరు కుమారులు (శ్యామ్ చరణ్, శ్రవణ్).

## నాటకరంగ ప్రస్థానం
1970లో *పదవి కోసం* అనే నాటికతో నాటకరంగంలోకి అడుగుపెట్టిన సత్యనారాయణ, తరువాత అనేక నాటకాలలో నటించాడు. 1980 పద్మ కళానికేతన్ సంస్థకు కార్యదర్శిగా రాష్ట్రస్థాయి నాటకపోటీలు నిర్వహించాడు. 1985, మే 1న కునమల్ల రమేష్‌, బండారి శ్రీరాములు, తిప్పర్తి ప్రభాకర్‌, బండారి రవీందర్‌లతో కలిసి ‘చైతన్య కళాభారతి’ నాటక సంస్థను స్థాపించాడు. నటనా జ్యోతి కార్యక్రమం పేరిట ప్రతినెల ఒక నాటకాన్ని రచించి, దర్శకత్వం వహించడంతోపాటు అందులో నటించేవాడు.

బీహెచ్ఈఎల్, మంచిర్యాల, సంగారెడ్డి, ఇందూరు,వర్ధన్నపేట వంటి ప్రాంతాలలో జరిగిన రాష్ట్రస్థాయి నాటక పోటీలలో సంస్థ నుండి నాటకాలు ప్రదర్శించి, ఉత్తమ రచన, ఉత్తమ దర్శకత్వం, ఉత్తమ ప్రదర్శన మొదలైన బహుమతులు అందుకున్నాడు. చైతన్య కళాభారతి తరపున చాలా ఏళ్ళపాటు తెలంగాణ స్థాయి నాటక పోటీలు నిర్వహించాడు. సంపూర్ణ అక్షరాస్యతపై అవగాహన కలిగించడానికి నాటకాలు కూడా ప్రదర్శించాడు

చైతన్య కళాభారతి సంస్థ ద్వారా మాడిశెట్టి గోపాల్, మంచాల రమేష్, తిప్పర్తి ప్రభు, వడ్నాల కిషన్, కునమల్ల రమేష్, బండారి దేవరాజ్, గద్దె ఉదయ్ కుమార్ వంటి అనేకమంది నటీనటులును నాటకరంగానికి పరిచయం చేశాడు.

కరీంనగర్ జిల్లా కళాకారుల సమాఖ్య తొలి అధ్యక్షుడిగా సేవలందించడంతోపాటు, సమైక్య సాహితీ సంస్థ ప్రతి సంవత్సరం ఉత్తమ నాటక రచయితకు అందించే తుమ్మల రంగస్థల పురస్కారాన్ని గెలుచుకున్నాడు.

## రచించిన నాటకాలు
1981లో విద్యార్థులు, విద్యావిధానం ఇతివృత్తంగా *ఈ తరం మారాలి* అనే నాటికను రచించాడు. రాసిన నాటకాలు పుస్తకాలుగా ప్రచురించాడు.

# ఈ తరం మారాలి
# పామరులు
# శివమెత్తిన సత్యం
# ఆకలి వేట
# ప్రేమ పిచ్చోళ్ళు
# మనిషి
# ఆడది అబల కాదు
# నిరసన
# కాలచక్రం
# నేను పట్నం బోతనే
# రైతు రాజ్యం
# చదవరా
# ఆశాపాశం
# అగ్ని పరీక్ష
# మలిసంధ్య

## సినిమారంగం
దేవదాస్ కనకాల దర్శకత్వంలో అక్షర ఉజ్జ్వల నిర్మించిన *నవోదయం* టెలిఫిలింకు కథ, సంభాషణలు అందించి అందులో నటించాడు. బి.ఎస్. నారాయణ దర్శకత్వంలో వచ్చిన మార్గదర్శి సినిమాకు కథ, సంభాషణలు అందించడమేకాకుండా చిత్ర నిర్మాణ బాధ్యతలు కూడా చేపట్టి, అందులో ఒక పాత్రలో కూడా నటించాడు. *పరివర్తన*, *నేను బ్రతికే ఉన్నా*,*ష్* మొదలైన లఘుచిత్రాలకు కథ మాటలు అందించి దర్శకత్వం వహించాడు.

## మరణం
సత్యనారాయణ 2020, ఏప్రిల్ 9న కరీంనగర్‌లో మరణించాడు.

## మూలాలు

వర్గం:1952 జననాలు
వర్గం:2020 మరణాలు
వర్గం:కరీంనగర్ జిల్లా కథా రచయితలు
వర్గం:కరీంనగర్ జిల్లా రచయితలు
వర్గం:కరీంనగర్ జిల్లా సినిమా నటులు
వర్గం:తెలుగు సినిమా రచయితలు
వర్గం:తెలుగు నాటక రచయితలు
వర్గం:తెలుగు రంగస్థల కళాకారులు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
సత్యశోధక్ సమాజ్

thumb|సత్యశోధక్ సమాజ్ వ్యవస్థాపకుడు జ్యోతిభా ఫులే
**సత్యశోధక్ సమాజ్** అనేది మహాత్మా జ్యోతిబా ఫూలే మహారాష్ట్రలోని పూణేలో, 1873 సెప్టెంబరు 24లో స్థాపించిన సాంఘిక సంస్కరణ సమాజము. అణగారిన వర్గాల వారికి, శూద్రులకు, దళితులకు, ముఖ్యంగా మహిళలకు విద్య, సాంఘిక హక్కులు, రాజకీయ చైతన్యం కలిగించడమే ఈ సమాజము యొక్క ముఖ్య ఉద్దేశం. జ్యోతీబా సతీమణి సావిత్రి బాయి మహిళా సమాజ విభాగానికి నాయకత్వం వహించేవారు. 1930లో గాంధీజీ సారథ్యములోని భారత జాతీయ కాంగ్రెస్ లోకి ఈ సమాజము నుంచి నాయకులు వలస వెళ్ళడం వలన ఇది తెరమరుగైనది.

## చరిత్ర
సత్యశోధక్ సమాజ్  స్థాపన లక్ష్యం సమాజములో ఉన్న అణగారిన కులాలకు విద్యను అందించడం. సత్యశోధక్ సమాజ్ లో సభ్యత్వమునకు ఉన్నత వర్గాల ప్రజలు అంటే బ్రాహ్మణులు, ధనవంతులకు, ఉన్నతాదాయ వర్గాల వారికి అనుమతి లేదు. ఈ సమాజంలో అణగారిన వర్గాల వారికి మాత్రమే సభ్యత్వము ఇవ్వబడినది. జ్యోతిరావు కుల వ్యవస్థకు వ్యతిరేకంగా, బ్రాహ్మణుల అశాస్త్రీయ, సనాతన పద్ధతులకు వ్యతిరేకంగా ఉన్నాడు. మత పుస్తకాలలోని అసమానత, సనాతన స్వభావం, అసమానతలకు, దురాచారాలకు వ్యతిరేకంగా రచనలు చేశారు. హిందూ మతంలో మానవ శ్రేయస్సు, ఆనందం, ఐక్యత, సమానత్వం, ఆచారాలు వంటి కొన్ని ఆలోచనలను మనస్సులో ఉంచుకుని,  మహాత్మా జ్యోతిరావు ఫులే  "దీన బంధు" అనే  వార్తాపత్రికను ప్రారంభించి, తన అభిప్రాయాలను తెలిపినాడు. తాము దేవుని దూతగా భావించిన బ్రాహ్మణులపై సత్యశోధక్ సమాజము విశ్వసింపక బ్రాహ్మణుల ఆధిపత్యాన్ని వ్యతిరేకించారు. సత్యశోధక్ సమాజ్ వారు ఉపనిషత్తులు, వేద సంస్కృతిని నమ్మలేదు. ఆర్యన్ సమాజాన్ని గౌరవించటానికి కూడా వీరు తిరస్కరించారు. మరాఠా పాలకుడు షాహు మహారాజ్ ఫులే మరణించిన తరువాత ఈ ఉద్యమం ఆగిపోలేదు. ఆ తరువాత భరావు  పాటిల్, మరాఠా నాయకులు కేశవరావు జెధే, నానా పాటిల్, ఖండేరావ్ బాగల్, మాధవరావు బాగల్ ఈ ఉద్యమాన్ని విస్తరించారు.

### లక్ష్యములు
మహాత్మా  జోతిరావు సత్య శోదక్ సమాజ్ మొదటి అధ్యక్షుడిగా, కోశాధికారిగా, నారాయణరావు గోవిందరావు కడలక్ మొదటి కార్యదర్శిగా ఎన్నికయ్యారు.  శూద్రులను బ్రాహ్మణ గ్రంథాల ప్రభావం నుండి విమోచించడం, శూద్రులను  మత బానిసత్వం నుండి  , విగ్రహ ఆరాధన ఖండించడం ,అందరు  ఒకే దేవుడి పిల్లలు,  ఆ పిల్లలు  దేవునికి అర్పించడానికి  పూజారి లేదా మత  గురువుల  వంటి మధ్యవర్తుల అవసరం లేదు. సంస్థ యొక్క ప్రధాన లక్ష్యాలలో శూద్రులను  ఉన్నత కులాల వారినుంచి రక్షించించడం , సత్య షోధక్ సమాజ్ ద్వారా, వేదాలను పవిత్రంగా పరిగణించదానికి  జోతిరావు అంగీకరించ లేదు . సమాజములో  చతుర్వర్ణ వ్యవస్థను (కుల వ్యవస్థ) ఖండించారు.  

#### ముగింపు
1930 వ సంవత్సరము లో  మహాత్మా గాంధీ ఆధ్వర్యంలో కాంగ్రెస్ పార్టీ  సామూహిక ఉద్యమం  తో   జెధే వంటి సమాజ్ నాయకులు కాంగ్రెస్‌లో చేరారు,  దీనితో సత్య    సమాజ్ కార్యకలాపాలు ఆగిపోయినవి.

## ఇవికూడా చూడండి

* సత్యశోధక్ కమ్యూనిస్టు పార్టీ
* బాబా అధవ్

## మూలాలు
నావిగేషన్

**నావిగేషన్** అంటే ఎవరైనా ఎక్కడ ఉన్నారో, మరొక ప్రదేశానికి ఎలా వెళ్ళాలో తెలుసుకోవడానికి ఉపయోగించే పద్ధతులు. హద్దురాళ్ళు కనిపించేటప్పుడు 
వెళ్ళవలసిన చోటు తెలుసుకోవడం చాలా సులభం కనుక, ఈ పదం తరచుగా వెళ్ళవలసిన చోటు తెలుసుకోవడానికి సులభంకాని ఓడలు లేదా విమానాల వాడక పద్ధతులకు పరిమితం చేయబడింది. నావిగేషన్ అనే పదం 15 వ శతాబ్దంలో "ఓడ" అని అర్ధమునిచ్చే లాటిన్ పదం నావిస్ నుండి, ఇతర ఇండో-యూరోపియన్ భాషల నుండి కనుగొనబడింది. నావిగేషన్ అక్షరాలా "నౌకాయాన ప్రావీణ్యం యొక్క కళ", కానీ 'ఒకరి మార్గాన్ని కనుగొనటానికి' కూడా ఉపయోగించబడుతుంది. గ్లోబల్ పొజిషనింగ్ సిస్టమ్‌ (GPS) దీనికి ప్రధాన సాధనం.

## అంతరిక్షయానంలో నావిగేషన్
ఆధునిక కాలంలో అంతరిక్షయానంలో నావిగేషన్ కొరకు కానోపస్ నక్షత్రాన్ని ఉపయోగిస్తున్నారు. అనుకూలమైన కోణీయదూరం, ఉజ్వలమైన కాంతి కలిగి ఉండటం వలన ఈ నక్షత్రం స్పేస్ నావిగేషన్ కు బాగా ప్రసిద్ధి పొందింది.

వర్గం:నావిగేషన్
వర్గం:రవాణా
కాంక్రీటు

**కాంక్రీట్** అనేది విభిన్న భవనాలు, నిర్మాణాలు కట్టడానికి ఉపయోగించే ఒక ముఖ్యమైన పదార్థం. ఇది సిమెంట్, ఇసుక, కంకరలను నీటితో కలిపి పనిని బట్టి వివిధ నిష్పత్తులలో తయారు చేసే మిశ్రమం. ప్రపంచంలోని ఇతర మానవనిర్మిత పదార్థాల కంటే కాంక్రీటు ఎక్కువగా ఉపయోగించబడుతుంది. 
సిమెంట్, ఇసుక, కంకరలను నీటితో కలిపి పేస్టు లాగా తయారు చేసిన కాంక్రీటును ఒక చట్రంలో పోస్తారు. కొన్ని గంటల తరువాత అది గట్టిగా అమరుతుంది. హైడ్రేషన్ అని పిలువబడే రసాయన ప్రతిచర్య కారణంగా కాంక్రీట్ పటిష్ఠం అవుతుంది. నీరు సిమెంటుతో చర్య జరుపుతుంది, ఇది ఇతర భాగాలను ఒకదానితో ఒకటి బంధిస్తుంది, చివరికి బలమైన రాతి లాంటి పదార్థాన్ని సృష్టిస్తుంది. పేవ్మెంట్లు (కాలిబాటలు), పైపులు, నిర్మాణాలు, పునాదులు, మార్గాలు, వంతెనలు, బహుళ అంతస్తుల పార్కింగ్, గోడలు, గేట్ల కోసం ఫుటింగ్లు, కంచె స్తంభాలు, కరెంటు స్తంభాలు చేయడానికి కాంక్రీట్ ఉపయోగించబడుతుంది. దీని అతిపెద్ద ప్రయోజనం ఏమిటంటే, ఇటుకలు, రాళ్లను మానవజాతికి తెలిసిన ఇతర పద్ధతుల కంటే బాగా బంధిస్తుంది. కాంక్రీట్ కుదింపులో బలంగా ఉంటుంది కాని ఉద్రిక్తతలో బలహీనంగా ఉంటుంది. కొన్ని ప్రయోజనాల కోసం దీనిని ఉక్కు కడ్డీలతో బలోపేతం చేయాలి. అన్ని భాగాలను, పునాదులు, గోడలు, అంతస్తులు, పైకప్పులను అనుసంధానించడానికి రీన్ఫోర్స్డ్ కాంక్రీట్ భవనాలను తయారు చేయవచ్చు. కాంక్రీట్ నిర్మాణాలు నిర్మించిన తరువాత కొన్ని రోజుల పాటు ఆ నిర్మాణాలను నీటితో తడిపితే ఆ నిర్మాణాలు ఎక్కువ కాలం మన్నికగా ఉంటాయి.

కాంక్రీటు క్రీ.పూ 5600 నాటిది. ఇది రోమన్లు కనుగొనలేదు, కానీ వారు ఎక్కువగా ఉపయోగించారు. కొన్ని రకాల కాంక్రీటు జలనిరోధితమైనవి, కొన్ని రకాలు నీటి అడుగున కూడా ఉంటాయి.

2006 ఆ పైన ప్రతి సంవత్సరం సుమారు 7.5 బిలియన్ క్యూబిక్ మీటర్ల కాంక్రీటును తయారు చేసారు-అంటే భూమిపై ప్రతి వ్యక్తికి ఒకటి కంటే ఎక్కువ క్యూబిక్ మీటర్లు.

వర్గం:కాంక్రీటు
వర్గం:నిర్మాణ సామాగ్రి
R

**R** లేదా **r** (ఉచ్చారణ: **ఆర్**) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 18 వ అక్షరం. R ని బహువచనంగా పలుకునప్పుడు ఆంగ్లంలో ఆర్స్ అని, తెలుగులో "ఆర్"లు అని పలుకుతారు.  ఇది Q అక్షరానికి తరువాత, S అక్షరానికి ముందు వస్తుంది (Q R S).

## ఆర్ యొక్క ప్రింటింగ్ అక్షరాలు
R - పెద్ద అక్షరం (క్యాపిటల్ లెటర్) 
r - చిన్న అక్షరం (లోవర్ కేస్ లెటర్) 

## ఆర్ యొక్క అర్థం
* జ్యామితిలో, R అనేది వృత్తం యొక్క వ్యాసార్థం (Radius).
* నావిగేషన్‌లో, R అంటే "కుడి" (right) దిశ.
* సినిమాల్లో, R అంటే "పరిమితం చేయబడింది" (restricted)

## రచనా వ్యవస్థలలో వాడకం
రచనా వ్యవస్థల వాడకంలో R అనే అక్షరం ఆంగ్లంలో ఎనిమిదవ అత్యంత సాధారణ అక్షరం, నాల్గవ అత్యంత సాధారణ హల్లు (⟨t⟩, ⟨n⟩, ⟨s⟩ తరువాత).

## మూలాలు

వర్గం:లాటిన్ అక్షరమాల
అంతర్జాతీయ మానవ అంతరిక్ష యాత్ర దినోత్సవం

**అంతర్జాతీయ మానవ అంతరిక్ష యాత్ర దినోత్సవం** ప్రతి సంవత్సరం ఏప్రిల్ 12న నిర్వహించబడుతుంది. యూరీ గగారిన్ అంతరిక్షంలోకి వెళ్ళిన రోజుకు గుర్తుగా ఈ దినోత్సవం జరుపబడుతుంది.

## ప్రారంభం
1961లో యూరి గగారిన్ వోస్టాక్ 1 అంతరిక్ష విమానంలో ప్రయాణించి, వోస్టోక్-కె ప్రయోగించిన వోస్టోక్ 3 కెఎ అంతరిక్ష నౌకలో 108 నిమిషాలపాటు భూమి చుట్టూ కక్ష్యలో పరిభ్రమించాడు. అంతరిక్షయానం 50వ వార్షికోత్సవానికి కొన్నిరోజులముందు 2011, ఏప్రిల్ 11న జరిగిన ఐక్యరాజ్యసమితి సర్వసభ్య సమావేశం 65వ సెషన్‌లో ఈ దినోత్సవం ప్రకటించబడింది.

## ఇతర వివరాలు
# 1963, ఏప్రిల్ 12నుండి సోవియట్ యూనియన్ లో కాస్మోనాటిక్స్ దినోత్సవంగా జరుపుకుంటారు. ఇప్పటికీ రష్యా, కొన్ని సోవియట్ పాత రాష్ట్రాల్లో కూడా దీనిని పాటిస్తారు.
# 2001లో గగారిన్ అంతరిక్షయానం 40వ వార్షికోత్సవం సందర్భంగా యునైటెడ్ స్టేట్స్ లో "వరల్డ్ స్పేస్ పార్టీ" అని కూడా పిలువబడే యూరిస్ నైట్ ప్రారంభించబడింది.
# 1981, ఏప్రిల్ 12 కొలంబియాకు చెందిన ఎస్టిఎస్-1 మొదటి అంతరిక్ష నౌక ప్రయోగం జరిగింది.

## మూలాలు

వర్గం:అంతర్జాతీయ దినములు
వర్గం:అంతరిక్షం
మంగాపురం

ఆంధ్రప్రదేశ్ రాష్ట్రం లోనిఅనంతపురం జిల్లా, రామగిరి మండలం, మోటార్లచింతలపల్లె పంచాయతిలో గల ఒక చిన్న గ్రామం, పిన్ కోడ్: 515621.

## విద్యా సౌకర్యాలు
గ్రామంలో మండల పరిషత్ ప్రాథమిక పాఠశాల ఉంది. సమీప ప్రభుత్వ జూనియర్ కళాశాల మండల కేంద్రమైన రామగిరి లోను, ప్రభుత్వ ఆర్ట్స్ / సైన్స్ డిగ్రీ కళాశాల ధర్మవరం లోను, సమీప వైద్య కళాశాల, మేనేజిమెంటు కళాశాల, పాలీటెక్నిక్, సమీప అనియత విద్యా కేంద్రం, దివ్యాంగుల ప్రత్యేక పాఠశాల, ఇంజనీరింగ్ కళాశాల అనంతపురంలోనూ ఉన్నాయి.

## రవాణా సౌకర్యం
గ్రామానికి ప్రభుత్వ వాహన సదుపాయం లేదు. సమీప గ్రామాలైన తిరుమణి, బలసముద్రం, తిమ్మాపురం నుంచి ప్రైవేటు వాహన సౌకర్యం ఉంది. ప్రతి వారం తిరుమణిలో (కర్నాటక రాష్ట్రం) కూరగాయల సంత జరుగుతుంది.గ్రామానికి జిల్లా, జాతీయ రహదారులు సుమారుగ 15, 52 కిలోమీటర్ల దూరంలో ఉన్నాయి.

## వైద్య సౌకర్యం
గ్రామంలో వైద్య సదుపాయం లేదు. గ్రామ ప్రజలు వైద్యం కోసం పొరుగున ఉన్న తిరుమణికి (కర్నాటక రాష్ట్రం) వెలుతుంటారు. మెరుగైన వైద్య సదుపాయం కోసం జిల్లా కేంద్రం అయిన అనంతపురంకి వెలుతుంటారు.

## దేవాలయాలు
గ్రామంలో మూడు దేవాలయాలు ఉన్నాయి. అవి

* తిరుమలప్ప స్వామి ఆలయం
* ఆంజనేయ స్వామి ఆలయం
* రాక్షసమ్మ ఆలయం

## ప్రధాన పంటలు
గ్రామంలో వేరుశనగ, కంది, వరి, కూరగాయలు పండుతాయి.

వర్గం:రామగిరి మండలం లోని రెవెన్యూయేతర గ్రామాలు
జీపీయస్

**గ్లోబల్ పొజిషనింగ్ సిస్టమ్** (**జీపీయస్**) (**గ్లోబల్ పొజిషనింగ్ వ్యవస్థ**) అనగా భూమిపై, గాలిలో, నీటిపై నావిగేట్ చెయ్యడానికి సహాయపడే ఉపగ్రహాల వ్యవస్థ. GPS రిసీవర్ మనం ఎక్కడ ఉన్నామో, ఏదైనా ప్రదేశం లేదా వస్తువు ఎక్కడ ఉందో చూపిస్తుంది. వస్తువు ఎంత వేగంగా కదులుతుందో, ఏ దిశలో వెళుతుందో, ఎంత ఎత్తులో ఉందో, ఎంత వేగంగా పైకి లేదా క్రిందికి వెళుతుందో కూడా ఇది చూపిస్తుంది. చాలా GPS రిసీవర్లకు స్థలాల గురించి సమాచారం ఉంది. ఆటోమొబైల్స్ కోసం GPS లలో రోడ్ మ్యాప్స్, హోటళ్ళు, రెస్టారెంట్లు, సేవా స్టేషన్లు వంటి ప్రయాణ డేటా ఉన్నాయి. పడవల కోసం GPS లలో నౌకాశ్రయాలు, మెరీనాస్, నిస్సార నీరు, రాళ్ళు, జలమార్గాల నాటికల్ చార్టులు ఉన్నాయి. ఇతర GPS రిసీవర్లు ఎయిర్ నావిగేషన్, హైకింగ్, బ్యాక్‌ప్యాకింగ్, సైక్లింగ్ లేదా అనేక ఇతర కార్యకలాపాల కోసం తయారు చేస్తారు. గ్లోబల్ పొజిషనింగ్ వ్యవస్థ అన్ని లేదా అధిక స్మార్ట్‌ఫోన్‌లలో ఉంది. అనేక GPS రిసీవర్లు ప్రయాణికులకు వారు ఎక్కడ ఉన్నారో తెలిపి వారి గమ్యానికి దారి చూపండంలో సహాయపడతాయి. ప్రణాళికాబద్ధమైన ప్రయాణంలో ప్రయాణిస్తున్నప్పుడు, ఇది తదుపరి గమ్యస్థానం చేరుకోవడానికి ఎంత సమయం పడుతుందో అంచనా వేసి తెలియజేస్తుంది.

వర్గం:గ్లోబల్ పొజిషనింగ్ సిస్టమ్
వర్గం:నావిగేషన్
నందివర్ధనం

thumb|right|250px|నందివర్ధనం చెట్టు

**నందివర్ధనం** (***Tabernaemontana*** లేదా **"Milkwood"**) పుష్పించే మొక్కలలో అపోసైనేసి కుటుంబానికి చెందిన ప్రజాతి. దీని శాస్త్రీయ నామం టాబెర్నౌమోంటానా కరోనారియా. ప్రత్యామ్నాయ పేరు ఎర్వాటమియా. ఇది గుబురు పొదలు లేదా చిన్న చెట్లుగా సుమారు 4 నుంచి 8 అడుగుల (1.2 నుండి 2.4 మీ.) ఎత్తు పెరుగుతుంది. దీని పుష్పాలు తెలుపు రంగులో ఉంటాయి. పువ్వులు ఏడాది పొడవునా వికసిస్తాయి. ఇది ఇంటి పెరటి చెట్టు. ఇది సతతహరితం. ఆకులు వ్యతిరేక కోణాల్లో అమర్చబడి ఉంటాయి. ఆకుల పొడవు 7 నుండి 15 సెం.మీ. వుంటుంది. ఆకులు తెల్లని పాలను కలిగివుంటాయి. నందివర్ధనం పువ్వులు తెల్లగా సువాసనలను వెదజల్లుతూ 1.5 సెం.మీ. వ్యాసాన్ని కలిగివుంటాయి. పండు యొక్క గుజ్జు ఎరుపు. మూడు నుండి ఆరు విత్తనాలు ఉంటాయి. దీని వేర్లు చేదుగా వుంటాయి. దీని వేర్లను నమలడం వల్ల పంటి నొప్పి నుండి ఉపశమనం లభిస్తుంది. దీని పూల రసం కంటి చూపు, చర్మ వ్యాధులకు మంచి ఔషధం. విత్తనం చుట్టూ ఉండే ఎరుపు గుజ్జు బట్టలకు రంగు వేయడానికి ఉపయోగిస్తారు. దీని కలపను ధూపం, పరిమళ ద్రవ్యాల తయారీలో ఉపయోగిస్తారు. అనేక ఇళ్ల ముందు, ఉద్యానవనాలలో, తోటలలో అలంకరణ చెట్టుగా దీనిని పెంచుతారు. ఆకులు ఆకుపచ్చగా మామిడి ఆకులను ప్రతిబింబిస్తాయి.

*

వర్గం:పుష్పాలు
వర్గం:అపోసైనేసి కుటుంబ మొక్కలు
త్రేన్పు

ఆహారం అధికంగా తీసుకున్నప్పుడు భుక్తాయాసంతో పాటు కడుపులో నుంచి గాలి బ్రేవ్ మంటూ ఉత్పన్నమవుతుంది, ఈ విధంగా బ్రేవ్ మంటూ గాలి ఉత్పన్నమవటాన్నే **త్రేన్పు** లేదా తేపు అంటారు. కడుపులో నుండి నోటి గుండా వాయువులు వెలువడడంతో ఒకరకమైన ధ్వని ఉత్పన్నమవుతుంది. ఈ వాయువు ఒకరకమైన వాసన కలిగివుంటుంది. తేన్పు రావటం అనేది వైద్యుని దగ్గరకు వెళ్ళవలసిన పరిస్థితి కాదు కాని కొన్ని ఆహార నియమాలు పాటించి త్రేన్పులు రాకుండా చూచుకోవలసిన అవసరం వుంది.

త్రేన్పు సాధారణంగా తినేటప్పుడు లేదా త్రాగేటప్పుడు గాలిని మింగడం, తరువాత దానిని బహిష్కరించడం వల్ల సంభవిస్తుంది, కాబట్టి ఈ సందర్భంలో బహిష్కరించబడిన వాయువు ప్రధానంగా నత్రజని, ఆక్సిజన్ మిశ్రమమును కలిగివుంటుంది. బీర్, శీతల పానీయాలు, ఎనర్జీ డ్రింక్స్ లేదా షాంపైన్ వంటి కార్బోనేటేడ్ పానీయాలు తాగడం వల్ల కూడా త్రేన్పులు వస్తాయి, ఈ సందర్భంలో బహిష్కరించబడిన వాయువు ప్రధానంగా కార్బన్ డయాక్సైడ్. సాధారణ డయాబెటిస్ మందులు మెట్‌ఫార్మిన్,బెట్టా త్రేన్పుకు కారణమవుతాయి. అజీర్తి, వికారం, గుండెల్లో మంట వంటి ఇతర లక్షణాలతో కలిపి త్రేన్పు వస్తున్నట్లయితే పుండు లేదా హయాటల్ హెర్నియాకు సంకేతంగా ఉండవచ్చు, అప్పుడు వైద్యుని సంప్రదించాలి. అజీర్తి చేసినప్పుడు కడుపులో నుండి అదే పనిగా పుల్లటి త్రేన్పులు వస్తూంటాయి.

త్రేన్పు యొక్క ఇతర కారణాలు: ఆహార అలెర్జీ, పిత్తాశయ సమస్యలు, యాసిడ్ రిఫ్లక్స్ వ్యాధి, హెచ్. పైలోరి, పొట్టలో పుండ్లు.

## ఇవి కూడా చూడండి
ఆవలింత

## మూలాలు

## బయటి లింకులు
* భుక్తాయాసం వల్లనే త్రేన్పులు వస్తాయా?

వర్గం:పదజాలం
వర్గం:శరీర ధర్మ శాస్త్రము
ఆంధ్రసాహిత్యములో బిరుదనామములు

**ఆంధ్రసాహిత్యములో బిరుదనామములు ** ఒక పరిశోధనాత్మక గ్రంథం. ఇది కోడిహళ్లి మురళీ మోహన్ సంపాదకత్వంలో వెలువడినది. 2017 జనవరిలో మొదటి ముద్రణ పొందినది. తెలుగు సాహిత్యంలో ఏ కవికి ఏ ఏ బిరుదులు ఉన్నాయి. ఏ బిరుదు ఏ ఏ కవికి ఇవ్వబడినది అను విషయాలను తెలియజేస్తు రాయబడిన పుస్తకం ఇది.

## పుస్తక విషయం
ఈ పుస్తకానికి పీఠికను సంపాదకుడే రాశాడు. పీఠికలో బిరుద నామం అంటే ఏమిటి? బిరుదులు ఎవరిస్తారు? ఎందుకిస్తారు? ఎవరికిస్తారు? ఇచ్చేవారికి, పుచ్చుకునే వారికి ఉండవలసిన అర్హతలేమిటి? బిరుదుల్లో రకాలు, బిరుదు ప్రదానం వెనుకున్న నేపథ్యాల గురించి సంపాదకుడు సవివరంగా తెలియజేశాడు. తెలుగు సాహిత్యంలో కవి పండితులు పొందిన బిరుదలన్నిటిని ఒకచోట పొందు పరిచే ప్రయత్నమే ఈ పుస్తకమని సంపాదకుడు చెప్పుకున్నాడు. ఈ పుస్తకంలో రెండు పట్టికలలో బిరుదులను పొందుపరచడం జరిగింది. మొదటి పట్టికలో బిరుదునామములు అకారాది క్రమంలో ఉంటే, రెండవ పట్టికలో బిరుద గ్రహీతల పేర్లు అక్షరక్రమంలో ఇవ్వడం జరిగింది. 606 బిరుదులను, 599 మంది కవి పండితులను ఈ రెండు పట్టికలలో చేర్చడం జరిగింది. ఈ విధానం ద్వారా ఒకే బిరుదు ఎంత మందికి ఇవ్వబడినది, ఒక కవికి ఎన్ని బిరుదులు ఉన్నాయో పాఠకులు సులభంగా తెలుసుకొనే సౌలభ్యం కొరకు ఇలా కూర్పు చేయడమైనది రచయిత తెలియజేశాడు.సుమారు 1035 ఆరోపాలను ఈ పుస్తకంలో పొందుపరచడమైనది. కొన్ని కొన్ని చోట్ల బిరుదులను ఎవ్వరిచ్చారో (సంస్థ/వ్యక్తి) కూడా తెలియజేయడమైనది. జిల్లా సర్వస్వాలు, కవుల చరిత్రలు, పత్రికలు, అనేక గ్రంథాలు, అంతర్జాలం ఈ సమాచార సేకరణకు మూలాధారమని సంపాదకుడు తెలియజేశాడు.
## సంపాదకులు
*కోడిహళ్లి మురళీ మోహన్ తెలుగు రచయిత. అబ్జక్రియేషన్స్ సాహిత్యసాంస్కృతిక సంస్థ (రి), హైదరాబాద్‌కు వ్యవస్థాపక కార్యదర్శి. ఇతను "స్వరలాసిక" కలం పేరుతో రచనలు, గ్రంథసమీక్షలు చేశాడు. ఆంధ్రభూమి దిన పత్రిక, నేటి నిజం దినపత్రిక, ఈవారం, జాగృతి లాంటి పత్రికలలో వివిధ గ్రంథాలపై చేసిన సమీక్షల్ని "గ్రంథావలోకనమ్" పేరుతో వెలువరించాడు. 
## ఇవి కూడా చూడండి
* బిరుదు
* తెలుగు కవులు - బిరుదులు
* కోడిహళ్లి మురళీ మోహన్
## మూలాలు

వర్గం:2017 పుస్తకాలు
వర్గం:పుస్తకాలు
వర్గం:పుస్తక పరిచయాలు
వర్గం:తెలుగు పుస్తకాలు
పింగళి పార్వతీ ప్రసాద్

**పింగళి పార్వతీ ప్రసాద్‌** (ఆగస్టు 9, 1947 - ఏప్రిల్ 12, 2020) ఆకాశవాణి, దూరదర్శన్‌ న్యూస్‌ రీడర్‌, రచయిత్రి. దాదాపు 35 ఏళ్లపాటు ఆకాశవాణిలోని సీనియర్ న్యూస్ రీడర్‌గా పనిచేసింది.

## జీవిత విశేషాలు
పార్వతీ ప్రసాద్‌ 1947, ఆగస్టు 9న జన్మించింది. మచిలీపట్నంలోని హిందూ కళాశాలలో చదువుకుంది. పార్వతీ ప్రసాద్‌కు ముగ్గురు కుమారులు.

## న్యూస్ రీడర్ గా
ఆకాశవాణిలో ప్రోగ్రాం ప్రొడ్యూసర్‌గా తన వృత్తిజీవితాన్ని ప్రారంభించిన పార్వతీ ప్రసాద్, కొంతకాలం తరువాత న్యూస్ రీడర్‌గా పదోన్నతి పొందింది. ఎంతోమంది కొత్త న్యూస్ రీడర్లకు మార్గ‌ద‌ర్శ‌కంగా నిలిచిన పార్వతీ ప్రసాద్, జూనియ‌ర్స్‌ను ప్రోత్సహించి వారికి వార్తా పఠనంలోని మెళకువలను నేర్పించింది. అనువాదంలో ప్రావీణ్యం ఉన్న పార్వతీ ప్రసాద్ యోజన, ఇతర పత్రికలకు అనువాదాలతో పాటు ఎన్నో నాటికలు, వ్యాసాలు రాసింది. యూనిసెఫ్, సేవ్ ద చిల్డ్రన్ యూకే, ఆంధ్ర మహిళా సభ, పంచాయతీరాజ్ శాఖ మొదలైన సంస్థలకి ప్రచార వ్యాసాలను రాయడంలో సహకారం అందించింది. రహమత్ నగర్ పాఠశాల ప్రిన్సిపాల్‌గా కూడా పనిచేసింది.

## మరణం
పార్వతీ ప్రసాద్‌ అనారోగ్యంతో 2020, ఏప్రిల్ 12వ తేది ఆదివారం ఉదయం హైదరాబాదు, అమీర్‌పేటలోని తన నివాసంలో మరణించింది.

## మూలాలు

వర్గం:1947 జననాలు
వర్గం:2020 మరణాలు
వర్గం:హైదరాబాదు జిల్లా మహిళా ఆకాశవాణి ప్రయోక్తలు
వర్గం:కృష్ణా జిల్లా ఆకాశవాణి ఉద్యోగులు
వర్గం:కృష్ణా జిల్లా ఆకాశవాణి ప్రయోక్తలు
వర్గం:కృష్ణా జిల్లా రచయితలు
ప్రేమించి పెళ్ళి చేసుకో (1965 సినిమా)

**ప్రేమించి పెళ్ళి చేసుకో** డిసెంబరు 11, 1965లో విడుదలైన తెలుగు డబ్బింగ్ సినిమా. దీనిని ఆందవన్ కట్టలై అనే తమిళ సినిమా నుండి డబ్ చేశారు. 
## నటీనటులు
* శివాజీ గణేశన్ - కృష్ణ
* దేవిక - రాధ
* చంద్రబాబు
* చిత్తూరు నాగయ్య
* అశోకన్
* ఎ.వి.ఎం.రాజన్
* పుష్పలత
* పి.ఎస్.వీరప్ప
* జావర్ సీతారామన్
* ఎం.ఎస్.సుందరీబాయి

## సాంకేతికవర్గం
* దర్శకత్వం: కె.శంకర్
* నిర్మాతలు: ఎం.సురేందర్ రెడ్డి, డి.ఎల్.కాంతారావు
* సంగీతం: విశ్వనాథన్ - రామమూర్తి, శంకరరావు
* మాటలు, పాటలు: అనిసెట్టి
## కథ
ప్రొఫెసర్ కృష్ణ తను పనిచేసే కాలేజీలో పిల్లలకు ఇతర పాఠాలతోపాటు బ్రహ్మచర్య పాఠాలు కూడా బోధిస్తాడు. ప్రేమను అవహేళన చేస్తాడు.ప్రేమ సాధారణంగా భగ్నమౌతుందనడానికి ఆధారంగా రోమియో జూలియట్, ఆంటోనీ క్లియోపాత్రా, అంబికాపతి - అమరావతి ఉదంతాలను పేర్కొంటాడు. అతని బ్రహ్మచర్యనిష్టకు, నిజాయతీకి విద్యార్థులందరూ అతడిని ఒక దేవుడిగా కొలుస్తారు. ఆ కాలేజీ విద్యార్థిని రాధ అతడిని ప్రేమిస్తుంది. అతని బ్రహ్మచర్య దీక్ష ఏపాటిదో తెలుసుకోవాలని పంతం పడుతుంది. కృష్ణ ఆమె అందానికి లొంగిపోతాడు. పెళ్ళి చేసుకోవాలని నిశ్చయించుకుంటాడు. కాని రాధ మేనమామ, తల్లి ఆమెను ఒక కోటీశ్వరునికి ఇచ్చి పెళ్ళిచేయాలనుకుంటారు. ఒక రోజున రాధాకృష్ణులు బోటులో విహరిస్తూ ఉండగా రాధ ప్రమాదవశాత్తు నీటిలో మునిగిపోతుంది. ఆమె మేనమామ ఆమెను రహస్యంగా రక్షించి రైలులో తీసుకువెళుతుండగా రైలు నుండి జారిపడిన రాధకు మతిమరుపు వస్తుంది. పూర్వస్మృతిని కోల్ఫోతుంది. తనను వివాహం చేసుకోదలచిన కోటీశ్వరుడి ఇంటిలో ఆమె చికిత్స పొందుతూ ఉంటుంది. ఈలోగా కృష్ణ కాలేజీ ఉద్యోగం కోల్ఫోయి ఒక గనిలో అటెండర్‌గా చేరతాడు. ఆ గని యజమానే రాధను చేసుకోదలచిన కోటీశ్వరుడు. తన ప్రేమ తొలిదశలో పాడిన ఒక పాటను కృష్ణ పాడుతుండగా వినిన రాధకు పూర్వస్మృతి వస్తుంది. ఆమె అమాంతంగా కృష్ణ దగ్గరకు వచ్చి అతనితో వచ్చివేస్తానంటుంది. కాని కృష్ణ ఆమె కోటీశ్వరునివద్దనే  సుఖపడుతుందన్న ఉద్దేశంతో ఆమెను కాదంటాడు. ఇద్దరు కూడా ఆత్మహత్యోన్ముఖులై ఉండగా వారి నిర్మల ప్రేమకు హర్షించి ఆ కోటీశ్వరుడే వారిద్దరినీ వివాహం చెసుకోవలసిందిగా ఆశీర్వదిస్తాడు.

## మూలాలు

వర్గం:డబ్బింగ్ సినిమాలు
వర్గం:నాగయ్య నటించిన సినిమాలు
ప్రేమించి పెళ్ళి చేసుకో

# ప్రేమించి పెళ్ళి చేసుకో (1965 సినిమా) - శివాజీ గణేశన్, దేవిక నటించిన డబ్బింగ్ సినిమా.
# ప్రేమించి పెళ్ళి చేసుకో (1977 సినిమా) - మురళీమోహన్, జయచిత్ర జంటగా హేమాంబరధరరావు దర్శకత్వం వహించిన సినిమా.
టి.ఆర్.జయదేవ్

**టి.ఆర్.జయదేవ్** సినీ నేపథ్య గాయకుడు. ఇతడు సినిమా పాటలనే కాక జానపదగేయాలను, లలితగేయాలను ఆలపించాడు.
## తెలుగు సినిమా పాటల జాబితా
ఇతడు ఎం.ఎస్.విశ్వనాథన్, రామమూర్తి, జి.దేవరాజన్, తాతినేని చలపతిరావు, సాలూరు రాజేశ్వరరావు,కె.వి.మహదేవన్, చెళ్ళపిళ్ళ సత్యం, అశ్వత్థామ, పి.ఆదినారాయణరావు మొదలైన సంగీతదర్శకులతో పనిచేశాడు. ఘంటసాల వెంకటేశ్వరరావు, పి.బి.శ్రీనివాస్, ఎస్.పి.బాలసుబ్రహ్మణ్యం, జి.ఆనంద్, మాధవపెద్ది సత్యం, పి.సుశీల, ఎస్.జానకి, కె.రాణి, రమోలా, బి.వసంత, స్వర్ణలత,ఎల్.ఆర్.ఈశ్వరి, శరావతి వంటి గాయినీగాయకులతో కలిసి ఇతడు ఎన్నో సినిమాలలో పాటలను పాడాడు. కొసరాజు రాఘవయ్యచౌదరి, ఆరుద్ర, శ్రీశ్రీ, దాశరథి, వీటూరి, చెరువు ఆంజనేయశాస్త్రి, సి.నారాయణరెడ్డి వంటి కవుల గీతాలకు ఇతడు తన గళాన్ని అందించాడు.

ఇతడు గానం చేసిన తెలుగు సినిమా పాటల వివరాలు:

## బయటిలింకులు
* 

వర్గం:తెలుగు సినిమా నేపథ్యగాయకులు